113 年全國語文競賽原住民族語朗讀 【撒奇萊雅語】 高中學生組 編號 3 號

unipiadih nu Sakizaya tu patay atu udip

u nipiadih nu sakizaya tu patay atu udip,anu pakaynin i ameday a katinengan a kamu ku sapatukil sa “ tahekal atu taluma’ay ”. maudip sa tayni misa tademaw miliyas tu tuas maudip i hekal, mapatay sa taluma’ tu i kakitidaan nu tuas. lecuhan tahekal sa sadikuday u tataluma’ ku sausi, maudip sa u “ malataw malatademaw ” ku sausi. malataw ungangan nu paudipay, malataw atu malataw u cudad dada’ ku caah misatabaki ku caah, cacay ku malataw, nika u mamala malataw amin ku tademaw, malataw sa u dadawysen nu pinacadan, u malataw han nanay inayay ku pahedekan nu pinacadan mitudu’.

u pilecuhan nu Sakizaya sa sidaesuay, yadah kuni pakelid nu tuas i pinacadan tu daesu atu sadiput. u sadikuday a udip nu sakizaya sa cay kawalsay tu daesu,sakasa idaw kunipahah idaw militemuh tu adingu isu taza i pazik, palasul ata luma’, mapatay ku Sakizaya mulaya’ ku tuas tu lima milayap, inayay ku saybang,nai’ ku talaw nu taluma’ay, u sapicapi dada’ atu ahican naku misuayaw tu tuas hakya.

i nikaudip sakakaay atu kisa iu mabelec tu sa ahican masasuwal tu tuas, antawya, awhica ku kamu isu? awhica ku sasakamu isu saw? u sakaudip nu Sakizaya atu patay sa cacay ku dadan taluma’, inay’ ku kawlah inay’ ku saybang,inay’ ku la’gi atu tinguk, inay’ ku cacaliu maudip hananay, kyu amana katalaw mapatay.

yu maudip henay pibaung tu paudipay, kalaluk, kay mawwy kisu, kaymaw itawan, saicelang han mukilim tu sakalatademaw isu, makatukuh inuayawan nu luma’, u udip nu Sakizaya amin, payawan anu kakitaan kisu, anu pakuyuc nay’ tatiedan, anu Sakizaya tu, u kapahay tuwamin tahdikud, u kapahay tu a kalingatuwan. i hekal payawan anu kapahay anu latusay kisu, makatukuh iluma’ u wawa amin nu tuas.

aydaay a nikaudip kamala sakizaya a yincumin, u kasenengan atu kadasuwan, wahacacay han nu tuas ku sakizaya a tademaw tu sadiput atu padihing, walipahak atu daesu ku sakaudip. anu mabelec tu taydai niyadu’ nu tuas hawsa, awsa sidasuway nu tuas. u sakasaan u teluc nu sakizaya itini ihekal, manikec patata manikec mibetik, ngaysa u tuas itini i niyadu’ nu tuas mapaelil amin atu tumes nu balucu’.

113 年全國語文競賽原住民族語朗讀 【撒奇萊雅語】 高中學生組 編號 3 號

撒族人的生死觀

撒奇萊雅族人的生死觀為「出門與回家」。生是離開祖靈原鄉到人間短暫生活，死是回到祖靈的原鄉。出生是為了回家，人生是「malataw-成為人」的過程。mala是「成為」之意，taw是「人」，Malataw是造物神之名，Malataw與malataw只差在大寫。Malataw只有一個，但每人都可成為malataw。Malataw是至高的景仰，malataw是永恆不止的行動目標。

祖靈賦予族人祝福與保佑。生命終點有美麗的紅袍接送靈魂回到Pazik。撒族人的死亡只有祖靈張臂迎接，不會有審判，回家的遊子不會恐懼，只有近鄉情怯與如何面對祖靈而已。

最重要的時刻是回家那刻與祖靈的一席對話。撒族的生死就是回家的路，沒有賞善罰惡審判、地獄天堂與生死輪迴。

敬神、勤奮、自愛，努力追尋成為「人」與祖靈對話，成為祖靈中的一員。不論人生好壞，只要是撒族人，回家都是祖靈的孩子。

成為撒族人是榮耀也是福氣，都會獲得祖靈和神明的眷顧與庇蔭。生命結束回到祖靈原鄉後，每個撒族的子孫都會虔誠供奉、祭祀，讓祖靈都能獲得榮耀與滿足。