113 年全國語文競賽原住民族語朗讀 【德固達雅賽德克語 (原稱：德固達雅語)】 國小學生組 編號 2 號

Tokan na baki mu rudan

Snkuxul riyung mapa tokan ma madis kagun mosa neepah ka baki mu rudan. Dehuk sapah de, smkuxul ku skadi napa na tokan truma ka yaku, madis sputu, quti rodux ma blebun, ncugil niqan tkurih, qolic paru ma qolic wewe duri.

Kingal ali mgrebu, gaga bebe so uyung ka baki mu rudan, mangal kingal btunux msderux hari ma psaun na dahur qsiya ka siyo na. Tmgakac berah na btunux hiya. Msbobo btunux baro ka kagun “ Gus! Gus! Gus! ” mesa kmberih lmepax ma kmbukuy lmepax; ncugil na cwaqul tikuh qsiya ma pcyukul na lmepax ka kagun dungan “ Gus! Gus! Gus! ” mesa betaq mhungun ka lnpaxan na. Tloung ku siyo na ma qmita yaku ka baki mu rudan “ kiya mhungul di ” mesa. Smiling ku baki rudan; mosa su neepah peni na ma su mapa tokan ma madis kagun klaali ha? Ini squwaq ma desun kuna sapah btakan ma mduku madis yaku moda rhengun na. Sapah pnhyegan btakan ma uka ledax ka sapah truma duri; pneyah cceka beling btakan ka ledax na, kiya lmedax hari ka qqtaan sapah truma dhenu.

Prading ku remux sapah btakan truma ciida, miicu ku hari kmugah doriq, lmngelung ku mesa hmuwa de niqan qolic, niqan quyu, niqan probo, niqan…wa! Tado, Tado, Tado Puhuk, gaga su hmuwa? Mesa lmawa yaku ka baki mu rudan. Maanu ga su knguun wa! Skdii tikuh qwarux mu gaga hini, lmlamu naq kana qyqeya psaun na sapah hini; niqan parih, yayu, budi, hako, snuyuk, tokan, qhuni, btakan, qwarux…, slayan ka qwarux ma knbukuy ku skadi baki mu rudan, tena gaga tloung uyung bcebac qwarux na di.

Ma su snkuxul mapa tokan ma madis kagun ka mosa neepah? mesa ku smiling baki mu rudan dungal. Paanun na rseno ka tokan nii, bruru ge, paanun na mqedil ka kiya, ini pntena ka hnyegan daha duri, kiya ka mapa ku tokan mosa neepah psaun mu qyqeya qqpahun ma uuqun su hei qhuni ma hei camac ka duma. So kagun de, ddaun mu kmaro eluw ma ttakul mu neepah duri, kiya ka mosa ku neepah de heun mu naq paanu ka tokan ma ddesun mu ka kagun duri.

113 年全國語文競賽原住民族語朗讀 【德固達雅賽德克語 (原稱：德固達雅語)】 國小學生組 編號 2 號

爺爺的背簍

爺爺喜歡背著背簍帶著鐮刀上山，爺爺到家我會去找東西。背簍裡有鳳梨、番石榴、香蕉、百香果，有時還有竹雞、田鼠、野兔子。

有天早上，爺爺拿著長形石頭，將鐮刀放在石頭上磨到刀子銳利。我問爺爺：「為什麼要背著背簍帶著鐮刀？」，爺爺沒回答卻帶我到工具儲藏室。初入室內我不敢睜眼，心裡想著萬一有老鼠、蛇、蜘蛛、還有…。哇！Tado，Tado，Tado Puhk把眼睛睜開，幫忙找黃藤條。這裡有著各式各樣工具，鋤頭、刀子、弓、木橋、繩子、背簍、木頭、竹竿、黃藤條…。

當我回頭找爺爺，他已拿著鐮刀正剖切著黃藤條。爺爺：「這是編背蔞的材料」。

我再問爺爺：「上山時，為什麼背著背簍，帶著鐮刀？」，爺爺：「背簍是裝工具、果實或野味；鐮刀是砍草或砍樹枝用」。所以這些是我的必備工具。