113 年全國語文競賽原住民族語朗讀 【邵語】 高中學生組 編號 4 號

Thau a Hanaan

Thau a Hanaan isai suma wa thau a qbit, ya tu suma mzai “tanatuqash a taun”, “aki a taun” numa “mulalu a taun”,

Thau a kazakazash sa pulalu sa tanatuqash a aki, tmara sa az’az a pruq ianan sa numamuma wa tanatuqash a aki dai.

Hanaan mathuw a’ianan, Thau mafazaq sa tanatuqash a aki apimbahiwan, numa lhai sa Thau a azazak numu qumqum makalingkin.

shaunatusiza sa makashpashpat shapat a qali sa Thau kmalawa sa Hanaan a qali, kmalawa sa Hanaan sa ayuzi a palhkakrikriw. Thau a Hanaan sa mimbun a Hanaan, mingkarayza shaunatusiza  kurubuzin sa Hanaan numa Lus'an pangqaiza dai.

Thau mara’in a tanatuqash isai Lalu a parakaz sa ayuzi a tanatuqash, numa tatata wa Thau ianan sa naur thaithuy a shiduq a tanatuqash, az’az sa ayuzi atanatuqash, numa muqthaiza sa tatata wa taun a tanatuqash.

Thau a Hanaan  pianan sa lhikish, numa taun a tanamuqtha pungqaqawdin sa numanuma wa pazay a kakaanin masa lhkaribush a puqu, miazai u’araan dai.

ya kinalawaiza sa Hanaan, tatata taun a Ulalaluan asaasiniza shaunanai, numa pinfuraz sa qmu a binanau’az, numa asmaas mani sa tatata taun a qmu shaunanai, numa pusai washu, miazithu ya tu suma, amuqtha piaruruun sa latusha miazai sa mapuzipuzi wa qmu, alhai sa Lhkahihian, Lhkatanamarutaw latusha shiduq a Ulalaluan apulalu.

kmalawa sa Hanaan numanuma wa aniamin sharaqian antu la tataal, kanuniza untalan qali a mingqthaqtha, numa pararibuqan sa suma wa shashumshuman, a’ianan sa Hanaan numa puilin sa Hanaan amathuaw mabara.

113 年全國語文競賽原住民族語朗讀 【邵語】 高中學生組 編號 4 號

邵族的祖靈屋

祖靈屋在各族之中，有時可稱為「祖屋」、「靈屋」或「祭屋」。

邵族的傳統信仰為泛靈崇拜，相信世間萬事萬物都有靈的存在。祖靈屋有其存在的重要意義。族人深信祖靈能庇佑、也能賜福給族人，讓子孫平安。

到了農曆八月四日是邵族蓋祖靈屋的日子，蓋祖靈屋是先生媽的專屬工作。邵族的祖靈屋為臨時性祖靈屋，一直到祖靈屋被拆除後，祖靈祭才正式結束。

邵族的祖靈屋會以木頭做支架，祖靈屋的大小約有二坪大，並留有一個出入口，屋內會燒一盆火，正面掛著供祖靈取暖用的毯子，及一缸酒，用意是請祖靈享用，祖靈屋前會擺放艾草，屋簷會掛上五穀食物及獸骨屋，表示豐收的象徵。

邵族其最高的祖靈為在拉魯島上茄苳樹的男性祖靈，而各氏族也有其始祖神靈，皆為男性神靈，再來則為各家戶的祖靈。

祖靈屋蓋好後，各家的公媽籃會被送來此地，負責製作日月形狀麻糬的婦人，也會把各家的麻糬送來此地，並以簸箕盛放，除此之外，還會另外準備二條白鰻形狀的麻糬，專供陳姓、高姓兩家公媽籃為祭祀之用。

祖靈屋的形式、材質與樣式雖不盡相同，但隨著時代變遷，其他宗教的影響，祖靈屋的存在與保存亦面臨挑戰。