113 年全國語文競賽原住民族語朗讀 【大武魯凱語】 國中學生組 編號 4 號

supate ka tauwa

yakai ku sapaisua ka umase, la tasupate ku tauwaneini, mathalralrainga ki muasakasupate, pasikahingalai ku nyahakaiya ku mathaithahihinga ka makalrilau, wapakane ku muakalrivili ka lakanea, makakalranga ku tataelrea iniya. miyalri madalame ki muasaka tulru, amani ku sangidradrahaneini, madalame icucubungu ki umase lriguiniya. kuani muasaka drusa miyalri ka kilibakeini, ku takaumawmasaneini masulrapele, wathingale kisapalra, sana ikai ku kipadradresengeini ku akualria, ku makucingalre ka aunga, taha pasuala kidrekase iniya muasaka drusa ka tauwa. kwani aswalalanga ka tauwaneini yathili iniya sapaisua ka umase isaseleba ku kidremedreme, si mahasikai ku tacekecekelanelini, kalemethe kilibake ku sacekecekelanelini. ai kadrua ka kiaputhengete kadrua ka kiakadalame.

yakai la avaivai, kwani sapaisua ka umase lakacaeme kipakilringau padalrudlrunga sipacai, lakidremedreme, kai tasupate ka tauwaneli, lu pacadhaku aneanaini ku aitapalra nakua?

la kitubulru liniya, kuani muasaka supate lamakakai kadrua ku lrikilrika si tubalre iniyaku miya, kuani muasaka tulru laiyaikai, kai mathahihi matidadalame kai taikaiyaneli kaumasa, sana pacaisu ai kahudrangaku pela. kuani muasaka drusa laiyaikai, kadrua ka aimaka palribulunga musua, sakatha ku asatedra musua pakela tadralredralreka ku adulruaneli. kuani asualalanga laiya ikai, palraingaku tapalra musua, kuani sapaisua ka umase langitatasaulri ku kadrua ka takilibakeneini iniya asualalanga ka tauwaneini.

kai taikaiyaneta kaumasa, mahamahamauta ikai ku tasupate ku tauwaneta, kwani muasaka supate amani kai kinaumasaneta, ani ahakaita ku nitahathainua ku vai taelre iniya, ani ahakaita ku piya ku paisu pasikai iniya, sana pacadha aitaha kiwvagai mitaa. kuani muasaka tulru amani kai tacekecekelaneta tatakaenenaneta ikai kaikawmasa, sana pacadha ai tupapalra ki umase duavace kidaili mitaa. kuani muasaka tulru amani kai tamadaudahuhaneta ki umase, sana pacadha katha ku adralreka ku adulrua mahasikai. kuani asualalanga amani kai abaketa, adrava lu pacadhanenga, ai ikai mita tupapapalra.

113 年全國語文競賽原住民族語朗讀 【大武魯凱語】 國中學生組 編號 4 號

四個太太

有個富商娶了四個太太，他最疼愛四太太，給她最好的，花最多時間跟她在一起。富商也喜歡三太太，總以她為榮，喜歡在朋友前炫耀她。二太太他也疼愛，她溫柔體貼，富商碰到問題，一定先找她商量，她也總是打理一切，幫他度過難關。而大太太只是默默地照顧他的家，維護他的財富跟事業。但富商並不怎麼注意她，甚至不怎麼愛她。

有一天，富商病重垂危，他問四個太太：「我死了，誰會陪我呢？」

四太太斬釘截鐵地回答「不」，就走了；三太太說：「生命這麼美好，你走了我會再嫁人」；二太太說：「這回無法幫你了，只能送你到墳墓」，大太太說：「我願意陪你」，這時富商才後悔平常沒有善待她。

人一生都有四個太太，四太太是我們的身體，無論花多少時間或金錢，死了必定分離。三太太是我們的財富地位，我們死了就跟別人跑了。二太太是我們的人際關係，我們死了只能安葬我們。大太太則是我們的靈魂，只有她，死後還跟著我們。