113 年全國語文競賽原住民族語朗讀 【都達賽德克語 (原稱：都達語)】 高中學生組 編號 3 號

Uyas mskuxul

Kiya ka quri uyas Sediq cbiyaw, mwwaluk balay waya kndusan dha mi pusu rrihan dalang dha, kngkingal kluwan uuyas dha, wada kndudul ppuru mi ppriyux kndusan dha nanaq, miyah pkla ini pntna tntunan kndusan dha, so ka ddiyun dha mqaras smsung ka uyas rmri, ddiyun dha kndusan tmdxral qmpah ka uyas msbarux, ddiyun dha pnskxlan rrisaw mi wwowa ka uyax mskuxul. Uyas mskuxul nii u, miyah pkla pnskxlan dha ka drisaw mi dwowa sediqun cbiyaw, mbbiyax dSediq cbiyaw, rahuq mttbiyax qqpahun dha ciida, musa msupu thuy kman kana ka dhiya, prdaxan dha puniq harung ka pssliyan dha hiya, encuun muda crokah ddaun mi encuun pphulis rmnaw pprngaw kari, kiya spuda dha nanaq lnglungan dha, mssriyux muyas uyas pnskxlan dha ka dhiya, uxay uri u mlubu lubu duma miyah pkla sa wowa ima ka skxlun na, pndkaran waya dha ka dhiya,ini burux ppuyas nanaq ka risaw mi wowa, asi ka msupu mthuy mi mlubu ppuyas uuyas pnskxlan ka dhiya.

Pndkaran waya dha cbiyaw, drisaw mi dwowa sediqun, ana nanaq tduwan msupu muyas mi mpphulis rmnaw kari, binaw ini asi puda baraw rmngaw sa twinu ka skxlan dha, wana nanaq tlling hari spuda dha uyas mi qqiya uyas miyah pkla lnglungan dha.

Uyas pnskxlan Sediqun nii, miyah pkla kingal wowa sediqun, smkuxul balay kingai risaw, so bay spwalu ini cyuki risaw kiya ka hiya. Mstrung ka wowa mi risaw Sediq cbiyaw, asi ka puda lnglungan tama mi bubu, nasi kla lnglungan na ka tama mi bubu, kiya saan dha smrai mi pstrngun dha da. Uxay uri u, nasi niqan kuxul na wowa ka risaw, tduwa drusun dha sapah mi saan dha rmuhu sapah ka wowa, mtlbu ka lnglungan wowa kiya daw, saan qmita mi smrai sapah wowa ka tnsapah risaw, dhuq smruwa ka tama mi bubu wowa kiya, kiya ka waya mstrung mddurus Sediq cbiyaw. Smrai ciida ka risaw kiya, nasi ini nhari sruwa ka tnsapah wowa, encuun musa mrabu dmayaw qmpah tnsapah wowa, saan na hmaduc ccamac mi malu uuqun uri, nasi smruwa ka pusu tnsapah wowa, ana nanaq ini sruwa ka wowa, pkyuxan dha pusa risaw kiya ka dhiya. Kndusan Sediq cbiyaw, pwwaluk balay kndusan Sediqun kddiyax ka uyas pnskxlan, so ka mthuy pparas mpprngaw rmnaw kari, mssnuun muyas mi rmri, pkla lnglungan skxlun dha mi ssaan dha smrai, smku lnglungan mi tlliing ptura skxlun dha ka Sediqun, spuda dha uuyas musa pkla lnglungan dh aka dhiya.

113 年全國語文競賽原住民族語朗讀 【都達賽德克語 (原稱：都達語)】 高中學生組 編號 3 號

戀愛歌

戀愛歌是賽德克年輕男女用來表達情意的歌曲，從前的年輕人們會在農忙之餘的夜晚聚在一起，在公開的場合裡，點著油柴（松木），大夥兒一邊做點輕鬆的活兒，一邊開玩笑，此時會即興唱著各式的戀愛歌，或吹著口簧琴來表達男女間的好感。

在waya制度的規範下，賽德克族的男女青年，雖然可以公開一起唱歌和說笑，但是不能公開向某個男人或女人表心意，只能含蓄地透過歌謠和樂器表達心意。

這首歌表達一個女人對某人瘋狂的愛戀，無奈某人沒有回應，又在父母之命的規範下，讓父母知道她的心意並成全。此外，假如男人有喜歡的對象，可以將她帶回家關起來，等到那位女人心情緩和，男方父母就會前往女方家提親，直到女方的父母同意止，這就是賽德克族的搶婚制度。若女方的父母同意，儘管女方不同意，父母會強迫她嫁給他。

在過去的傳統生活中，歌聲幾乎與賽德克族人的日常生活融合在一起，舉凡休閒娛樂、舞蹈伴奏、傳遞情意、甚至求婚的場合，都會以歌聲傳達內心的感受或想法。