113 年全國語文競賽原住民族語朗讀 【東排灣語】 國小學生組 編號 2 號

tiamen a tacemekwljan

ikamen a tjuruvu a tacekejan, ti ama, ti ina, tiaen. macidilj a tjaljaljak a kakauqaljay, madrusa tjaljaljak a kakavavayan. malje unem amen a tacekeljan.

nanguaq aravac a nia kama, timadju a kasizuazuanan na nia si kavaljuvaljut, a kilalaing tjanuamen a tacekeljan. inika ljiavavau a tinakesian, nua namaitucu, kipaquliqulid aracvac a karakuda itua kakasengsengan nimadju, ika semkez a paqeteleng, ruka kazala tua tauki niamadju.

a nia kina na masidjelian sakamaya, a sengsengan nimadju avan a remaqumaqanan a kakemudain. ti ina na teljar a kadjunangan, na migacalj anga nu kagdjamadjaman.

seman kenamain a padjulu tu nia kanen. nu maka kan satjezen a mareka u kaka pasa kungkuan.

nu tjumaq anga inika semekaz, vaik anan a sema vaveliyan sa veli tua masan lialiaw a kakanen. nu cemikel i tjumaq venateq sa senaw tua kinanan, sarasuap sa parimasudj uta.

nu tjumaq a men a kasi kungkuan, na maka kesa nga tua kaiven. na masan liyaw aravac a sengsengan a remaqumaqanan a ljemita qadaw ni ina, ljakua inika patjara luljayan timadju.

temakesikesi a mareka u kaka ita kusiau, kitulutulu aen ita kaucung. macaqu aravac a zemuga u kaka uqaljay. a u kaka vavayan saigu aravac a temakesi, ru gaugaw tua kazala, a macidilj a vavayan tjenglay a zemiyan, qau tjenglay aen a mekelj.

ru kaikaian amen ni ama, nu izua nu varung kedrengu sakamaya, maya marekutj, kipalaingi a nu kina saljinga. kemedreng itjen a temakesi. utauta kitulu itjen tua masan liyaw a nu kinatjenglayan a paridiu, nu maitazua, nu ngidangida, ki mun a ikana marekutj tu pasinu a sivaikan a djalan. a u matjaljaljak namay tua kikay, nua na sadjelung a kinavic inika patjara luljayan. nu meqaca nga men, ki tiamen anga pacikel a kilalaing tua nia matjaljaljak. nu itua sisekezan ni ama, kacukacuin amen a kivangavang a pacacikal ni ama kati ina. tiamen a tacekeljan na malevalava men a ljemita qadaw. na  mareka tjenglay amen ,na  marasudj a nia vinarungan uta. maru nguaq angata lja!

113 年全國語文競賽原住民族語朗讀 【東排灣語】 國小學生組 編號 2 號

我們一家人

我們家人口不多，爸媽、我、一個弟弟、二個妹妹。

爸爸非常好，是我們家的經濟支柱，照顧我們一家，他雖沒有好學歷，但在工作場所認真打拼、不隨意休息，常受到老闆讚賞。

媽媽總帶著微笑從事家務，一大早天未亮時，煮早餐給我們，吃完早餐送弟弟、妹妹到學校。回家後，又到菜市場買食物，回來再洗衣服、洗碗，清潔打掃，當我們從學校放學回家，媽媽也煮好晚餐。媽媽的家務非常多，從來不叫累。

弟弟妹妹都小學，我高中。弟弟很會畫圖，妹妹則喜歡跳舞，另一個妹妹很會讀書，常獲得獎賞，而我喜歡賽跑。

父母親像機器一樣，無論背負多沉重也不喊累，等我們長大了，換我們照顧父母親。

爸爸常告訴我們，若有興趣的就勇往直前別害怕，追求你們所願，除了要認真讀書，也要培養更多興趣，才不會害怕未來無方向可言。

爸爸休假時，她和媽媽經常帶我們到處遊玩。一家人相親相愛，團結一條心，快快樂樂的在一起，真的好棒啊！