113 年全國語文競賽原住民族語朗讀 【德固達雅賽德克語 (原稱：德固達雅語)】 國小學生組 編號 4 號

Ndaan Nogiq

Mprengo ku ndaan Nogiq.Nogiq ge seediq pneeyah alang Paran.

so ka pkuuro ma mbserux seediq kiya. Ini skuxul meepah, ma su ini keepah mesa ka seediq. Ye msiqa heya si ma, kika musa meepah sa, Ma eluw bale ka neepah na, so siyo ribaq kesun daha, ribaq ba Paran hiya. Ma seung daha daan qmita si, daan daha muuyas si “ obiyo Nogiq! ” ye daha phlisan, ma ye daha so tnsiiyax dungus muda muuyas hiya.

Ma lmngelung ka Nogiq, pqtae maku beyax mu mesa ka Nogiq. Yaani mgrebu riyung mnekan ido ka seediq si ma, mmaha neepah, maha neepah ribaq ka seediq si, ma Nogiq si, suusa na snbaang na neepah ka seediq si, tena na wada kraman rmqeraq ka pusu brhengin si, ma iya han, pqtae mu seediq mesa si. Mesa ka Nogiq si, ma yamu ka tnsiiyax kenan mesa si, ma tnxalun na smipaq tmabun ka pusu brhengin si ma, inu si, wada na blubilun sa, ma wada suupu pusu brhengin ka Nogiq si, wada betaq so hunac tdori ka pusu brhengin si ma, stiyan na malix so ahuca na si, wada suupu pusu brhengin ka heya di si. Ma qmita ka seediq si ma, mhulis paru ka seediq si, teyan su bale Nogiq si mesa ka seediq qmnita heya si.

Seediq mbserux ma pkuuro phlisan seediq kiya, ndaan Nogiq ge uxe ta snolu. Ita laqi muuyas saya, mbserxux mita patis uri, ano Terebi ma theyaq qnawan baga, ini ba theyi kari tama bubu. Nogiq ge uxe ta malu rudan seediq ka heya. Ini ku skuxul Nogiq ka yaku, yamu mbahabg namu ndaan na Nogiq saya, ye namu wada pusaun qcahung namu. bleyaq tmgesa Laqi ta, iya kbserux ma pkuuro muudis bobo dheran.

Seediq mbserux ma pkuuro we phulisun seediq, so sgualu laqi saya, ani naq rudan daha ano ba ttheyaq qnawan baga, ani mkkesa, ani mekan ido, ini sange rmange qnawan baga. rumaban naqah we naqah kana doriq daha. Ini hari qita doriq daha. Naqah kana doriq seediq, maanu qita ta muudis bobo dheran di, mata maha skukun muudis, maanu dungus ta muudis. Betaq hini kari mu, mhuwe namu.

113 年全國語文競賽原住民族語朗讀 【德固達雅賽德克語 (原稱：德固達雅語)】 國小學生組 編號 4 號

Nogiq的故事

Nogiq是來自於霧社的人。

他是一位驕傲、懶惰不喜工作。人們問他為什麼不喜歡工作，或許他害羞，他的工地正好在霧社的山邊，人們去看他也同時唱歌：「哎呀Nogiq！」人們著譏笑看不起他。

Nogiq心想，你們看不起我，我就讓你們知道我的力量，一早吃過早餐後去山邊工作，而Nogiq先去工作，他早先去準備把蘆葦草根挖倒，誰知他把蘆葦草拉下，Nogiq就和蘆葦草一起滾到山下，留下大鋤頭，他們看了大笑又說：「Nogiq，真可笑啊！」

人們看不起懶惰和驕傲的人。現在的學生迷於電視和玩手機，不聽老人和父母的話，Nogiq不是賽德克族的好前輩，我不喜歡Nogiq，Nogiq的故事有放在你們的心中嗎？

好好教育孩子，人活著不可懶惰和驕傲。現代的孩子天天不忘看電視和玩手機，他們的眼睛視力減低，在世上過著暗暗的生活著有何意義？