113 年全國語文競賽原住民族語朗讀 【拉阿魯哇語】 國中學生組 編號 1 號

pahluaili akukumainimana

angahliaku, umalilʉsʉara, aisana, micikirimiararuma, tammuucuku ahlahlamʉ, manikimicikirimiararuma ualucu caihli, atʉhlʉngʉ, hliparanakuarataisa, mairahlucu, nua hlitakacicihli tumangurana, maravacangʉtukucu, kuhlaisai, patasuu puaili miararumaia, atʉhlʉngicuaku hlitakuamiatua, akuisamanimana.

akukumainimana, mahlicalivahlitakumiana tam masasangar~~u~~, atʉhlʉngʉpatasuuru, umalilʉpʉngʉpuailisalia ia, marumuku musasʉsʉngʉa ukikirimihlatʉngʉ vuvulunga, hla’alua hlatʉngʉ na marikuaruma turukuka, matapangʉ lamuruturukuka, pitahlua umaru takarai urua sahlumua pi malamuruturukuka, hlapasaʉlʉsʉ hliu panga pasaulaula’ʉ, pasalʉpʉngʉ, ruavicicua, ahlalua ahlaina, ihlaku nua hlimilaʉ, musa hlipatu aiiailia, tumu’u, musasasalakumita, kumaru’aika mangʉsa, ahla hlisurakʉ tahlʉmangururu, ahla, musamahlukua hluhlungu matisangalʉ ’apasʉ hla arisakai, malʉpʉngʉ, tarʉsiatʉacu puailisalia pusipi avavu uuru.

akukumainimana, atʉhlʉngʉ patasu uru miungu taluavʉlana, malialikihlia, inahlamu, musa, salia tamu’u ahlaina, macahlia tamu’u, muasamu mahlukua salia isaia, maialalangʉa tamu’u ahlaina, matumuhlu aanʉ, avavu pau ihlahlamamu, kuhlaisai, rianʉa cucusalia mahlukakua salia tamu’u ahlaina, uumu uuru, kikucu arupakakari, cumapa, papa’a, kani’i ia sitaku cania taiara maci mataluavaʉlana, akukumainimana.

mairahlu, patasuuru miungu taluvaʉlanaia, marumana siausua taiara kuacahli tumamahlʉngʉ, ihlaisa, ama’ana, ruavici ihlaku nua hlimilava~~u~~,musapatʉkʉhluhlungu, matisangalʉvutukuhlu, tam marumukuaku, mʉlʉvʉ ama’ana, musa matisangalʉ vutukuhlu, ta’iaraisaka taratʉahlʉkia, kuakitikiti vutukuhlu, marua vutukuhlua, mavacangʉa tapaʉisa, marua vutukuhlua, pakaritʉkʉhlʉa ’isisisa, marua vutukuhlua, maci ʉmʉcaia makʉngʉcʉhlamasavʉlʉ, karʉkʉhlʉ musa matisangalʉvutukuhluia, tam matiatumuhlu vutukuhlu, kuhlaisai, matia cʉʉpʉngʉamu vutukuhlu, usumanʉ, pusasusuhlamuhla tamu’u, nua tamalʉngalʉhlamu. makacani, atʉatʉhlʉngʉaku mara mamaini, mavacangʉ mangusipi. kani’i naia tuaku akuisa mainina, kani’i maci pahluailia, tam mavacangʉ pasamia.

113 年全國語文競賽原住民族語朗讀 【拉阿魯哇語】 國中學生組 編號 1 號

回憶起小時候的我

離開部落將近八年，從小就生長在部落，已經跟大自然變成好朋友，只要回到部落，我就會想起小時候有趣的生活。

小時候，放學回家就去草叢裡找野菜，拿著野菜到雞舍餵食小雞，順便換水，再跟動物們玩耍。姊姊會帶我和弟弟去田裡面走走，看看有沒有野生的芒果或草莓可採，或去溪裡捉蟹蝦，就準備回家煮飯。

一到假日，媽媽會帶我們去外婆家玩，只要外婆知道我們要過去，就會準備很多的食物，所有家人都會去外婆家吃飯，一起聊天、烤肉，這就是我童年假日的活動。

周休還有第二件事可做，爸爸會帶我和弟弟去溪邊抓魚，可以看到很多沒看過的魚，有的魚顏色很漂亮、有的魚尾巴很特別，還有魚摸起來黏黏滑滑的，每次去捕魚都有很好的漁獲量，我們會取適量的魚，其他分送給阿公或是叔叔他們。