113 年全國語文競賽原住民族語朗讀 【霧臺魯凱語】 國中學生組 編號 2 號

Waudriudripi

Kay Ngudradrekay yakay ki takaabelengane ki lregelrege, suaadraw ku ubulane, ku talualupane, lakakalra ku lawaudriudripi, ku labulabulay. Yakay ubulane, yakay aciacilay, yakay angatungatu, yakay labelabe, yakay drekay, yakay talupane, yakay ki tukatukadrane, ngiapapalay, nguadriadringi. Yakay ubulane kay salawngane, thadi, babuy, kisisi, akece, lrutuku, karadha; yakay angatungatu kay babila, bubutu, adrisi, takanga, laadhaadhame, miaki rulungu, tavagu, lrava; yakay drekay kay cumay, lrikulaw; yakay aciacilay drakerale si kaadraavane kay lakaange, iyau, apase, tarasuludru, tula; ai kay sulraw (dulay) yakay ki druanga ku tasudalepane lini.

Ku lanilapulapuane lakamani kikay kuka, bibi, raimay, beeke, kiw, luange, tawpungu si ngiaw. Ai, ku kanekanelringa lini, amani kikay taadraadraw ka bulabulay, kaika wakane ki tatitiki, kay miaki kulrabaw, ki drumanenga ka kaika makasunagane madu.Maadraadrawnga kay valisane ka babuy, alaka salawngane si kisisi, akece, adrisi, salriguane madu, kipasibengelray, lakipulrivale madu lupanane ku kaika kabulabuladhane. kikay bulabulay, kay lanilapulapuane, amani ku tapatwaladhane kipusima ki pulamace kay kinawmasane, sapakaricurane. Lumalra kikay arakay ku kateme, tukulru, lrayli, kuange; tinualrakuili, tinuaelenge, tinua aray, tinuathalidruku, tinuadringay, tinuadrapulu.

Laka maelane kikay tumu, sigu, alalipiri, maduay muvalu, ai kikay sigu si alalipiri lulangedre maduane matilringi madu, kay kasiguane si tidriwlu laka sapapacay turamuru; saniange kikay lasulraw mialrika sapapacay kikay miaki palrata, thaliadrekay, thiathiw, saleseese, swabe, kaimadu siadreadreadrekase cacapange naw malra iya, wadradreele madu ala muubulane, lakamani, makalra ku amalrane madu si nawtumane iya, ai yakay ku tamatiukuludrane ikay lregelrege si ububulane si aciacilay.

113 年全國語文競賽原住民族語朗讀 【霧臺魯凱語】 國中學生組 編號 2 號

魯凱的動物世界

魯凱族居在高山動物群居所在，動物可能居住在樹叢、水裡、森林裏、峭壁上。物以類聚，以生存習性擇地而居。

族人僅獵取大型動物，不吃小動物。公山豬最寶貴，其為攝取蛋白質助健康熱量來源。狩獵工具各式各樣，動物裡也有具功擊性非常危險的蜂群和蛇類。