113 年全國語文競賽原住民族語朗讀 【四季泰雅語】 國中學生組 編號 3 號

tqbaqan mqwas biru

Smoya cu mqwas biru, qutux qutux ryax ga sbesan cu nya, hiya psbes kingan. Mqwas biru qani ga thoyay tmwang kinbaqan, nanu mica ana su knwan ga akya cu lokah tqbaq biru, ana ga iyat mu si stpawi lmpux biru qani, maha kya lga uka knbaq mu mqwas biru la.

Mqwas cu biru qani ga giwan rangi mu hiya, lokah cu tqbaq mqwas biru ga qenah piyux kinbaqan mu, garin laqi lga smoya cu mqwas biru la, ana cu shriq mqwas biru ga ini cu hngaw ktayux biru, mahani ktwa kinbaqan mu ga nanu siga lokah cu mqwas biru, ini cu klokah lga iyat mu thyayun qani.

garin ga si thuway mtama ru mnglung son nanu lmpux biru qani, qabax bnrwan hkuy biru qani, qenu blaq na ke ini ga thoyay muwah tmwang kinbaqan ga nmon matas mica ini knngi, blequn matas lga ini kzihung tkbaqan biru la.

Te qutux loyi, kahul mniru bnrwan qani, nanu calay ywaw nyan nya cngusu, isa thoyay pstuliq kinbaqan su.

Nanu mica lmnglung ta nanak maha, wan ta baqun lga, nanu calay nyan nya cngusun, maha ni ini ta kbaqi lga, akya ta minpiyux lmpux loyi, mha kya ga qenah piyux knbaq.

Pucing lga blequn miru qabax blaq na bnrwan, mwah thoyay tmwang kinbaqan ru blaq qnxan, kahul tinkbaqan uyi ga thoyay pngsa psbaq cquliq, mtnaq mrkyas kinbaqan cquliq ru ita uyi.

113 年全國語文競賽原住民族語朗讀 【四季泰雅語】 國中學生組 編號 3 號

讀書方法

我愛讀書，書本是我的好友、最親密的夥伴，而養成每天讀書的習慣，更是獲得知識的最佳方法。

我們從小到學校讀書，離開學校後也同樣需要讀書獲取新知。

書讀得「好不好」與自身的吸收能力有關。讀書需要花時間去實踐，而沒做到的原因，大多因為沒有訂定讀書計畫的習慣。

知識的力量是無窮的，我們應養成每天讀書的習慣。但也不能盲目的讀書。

首先，一定要先讓自己靜下心來，注意力集中，然後邊閱讀邊思考。在書本上把很好的段落標記下來。

其次，根據所讀過內容，猜想作者在下一段會如何書寫與表達？這樣的做法可以讓自己的想象力更豐富，也會有更多閱讀的樂趣！

再者，要經常問自己，讀懂了嗎？書中所表達的是什麼？若不太清楚就再讀一次。

最後，做好讀書筆記，寫出核心思想、體會和感受，這能幫助我們理解、記憶和積累知識，可以提高概括能力、文字表達能力、分析能力。如果還能夠與他人互相討論內容，更可以發現書中不同的世界，因每個人的觀點不同，解讀也不同。