113 年全國語文競賽原住民族語朗讀 【恆春阿美語】 高中學生組 編號 3 號

Awaay ko rarungucen to kihecud

O sakaciepuc i rakat no ’urip, i itini to i kaliteng hananay, cuwa ka itini i rarungucen to kihecud ko niharatengan. Kawra i, o misa’adipelay ko falucu’ a tamdaw, anu pakayni han i sakaciepuc ko kasasuwal to cecay kasini’adaan a tamdaw anu han i, tahira aca i da’uc ko kafukil nira tuya nikiliman nira i sakafana’ to minanayan no falucu’; tahada’uc aca ko kafukil to painian no tau cingra to cuwa ko mamarawis nira ko sakalipahak no falucu’.

Itini i rakat no ’urip no mita o tamdaw, awa ko misa’adipelay sanay a suwal, edeng itini i nisafalucu’an ko ma’dipelay. Itini i ’urip no mita sahetu o kaira no tangu’ur, unini kuya tadasu'elinay i rakat no ’urip hananay. Saka kita o tamdaw aka ka i ruray no falucu’ a mikilim tuya mahaenay o “misa’adipelay ” anu haenen ko demak o aadihay ko katangu’uran no falucu’.

Anu haratengen i, o saka adihay no tangu’ur no mita o tamdaw i ’urip i,

o kaulatek to no mita a ma’anuf ko sakahatini, saka o kalita’ang no tamdaw maxera aca ko ka’iwilan, patatili’ han ko ka’iwilan atu kalita’angan, awaay to ko sasuwalen, o tamdamdaw hananay cuwa kaeca tangu’ur tuya ka’iwilan a demak, cuwa to pakaharateng cingra tuya karahekeran nira a demak.

Saka, anu suwalen, o sata’angayay karahekeran atu ka’iwilan i rakat no ’urip no mita, sahetu to kita ko misakawananay. O sata’angayay kinalayap i rakat no ’urip, unini to o “ kahufuc ”. Na itira ci inaan atu ci amaan pakalayap kita to ’urip, cuwa ko ta’angayay kinalayap no mita kunini saw?

Nawhani anu awa ko kinalayap, ikur to a awa ko malayapay, unini ko litapangan nuna suwal. O ikakay ka'iwilan itini i rakat no ’urip, unini to o “ patay ” hananay, ano maxera to ko hatiniay a demak, o papatahtah wasatu kita to manmaanan no malayapay, halu o ’urip to no tireng, cuwa ko sata’angay ka’iwilan kunini saw? Saka o mamisa’icel, misanga’, a misakapah, nika kita o tamdaw tahada’oc sa cuwa to pakareku to misanga’an.

Anini misi’ayaw kita to masamaanay a demak, awa ko cuwa ka ciraraw a tamdaw, saka aka to pirarunguc i tireng to mahecaday to o mi’adipelay a tamdaw. O ’urip hananay mahecad to o mimaliay, o caluwayay masakaputay ira ko kalasakan no pimali, o satati’ihay masakaputay ira ko kacaluwayan nangra. Mansa, o sasafalucu’en no mita koya malahedaway a demak. Saka i rakat no ’urip awa ko masa’adipelay a masuwal, edeng i nisafalucu’an nga’ iraay ko mi’adipelay, itini i ’urip no mita sahetu o tangu’uray ko iraay, unini kuya tada’urip hananay i hekal.

113 年全國語文競賽原住民族語朗讀 【恆春阿美語】 高中學生組 編號 3 號

不求完美

人生沒有完美可言，完美只存在理想中。生活中處處都有遺憾，這才是真實的人生。人不能苦悶於那種「完美」的追求之中，這樣可能會留給我們更多的遺憾。其實，人生太多的遺憾，是由於人們過分地追求造成的，人在得意中常會遭遇小失意，後者與前者比起來，可能微不足道，但人們卻往往會怨歎那小小的失意，而不去想想既有的得意。

其實，我們人生最大的得意與失意，都是由我們自己左右。人生最大的得，應該是「生」。我們從父母那裡得到生命，不是最大的得嗎？因為沒有這個得，就沒有以後的得，這是得的根本。而人生最大的失，應該是「死」，當這一刻來臨，我們便須交出所得的一切，包括自己的生命，這不是最大的失嗎？

這最大的得與失，我們尚且無法掌握，又還有什麼得失好計較的呢？你當然應該努力做到最好，但人永遠無法做到完美，以致沒有人會從不犯錯，所以不要要求你自己做一個完人。人生沒有完美，生活中處處都有遺憾，這才是真實的人。