113 年全國語文競賽原住民族語朗讀 【撒奇萊雅語】 國小學生組 編號 2 號

masasukayda atu malecabayay

u malcabayay kaku aci Tipus, nika alahican masasukaydahtu. katidengan nakinacacay, micudad tunu Hulam a cudad i cacudadan kami sa, miasip ku saydang tu sulit nu Hulam a kamu, patengil i tamiyan amisulit ktu natengilan niyam. makatawal tu inpicu ci Tipus, micaliw satu tu inpicu i takuwanan, mahida mipili’ satu kaku tu kapahay a inpicu pacaliw i cinidaan.

namicudad a taluma satu, makakilim tu inpicu cinida, sakamu satu, cinida tu patelacay, mahedaw nu maku ku inpicu nu misu.” tengil sa kaku, kalingelingesen ku balucu’, u sakaydihan nanay nu maku a inpicu kuyda! manay sakamu hanaku, “ hedawen nu misu ku inpicu nu maku, sikamusa tu patelac kisu, kapah mahini haw? ” malinges saca ci Tipus, hini satu cinida, “ nasikamutu kaku tu patelac, ahica nu maku saw? ” sakamun naca nu maku, “ malinges kaku i tisuwan. ” satedep satu ci Tipus. ayda a demiad caay kalipahak ku balucu’ nu maku, unipasubana’ nu saydang i nayi’ ku nitengilan. misimsim kaku i balucu’, “ anucilacila cay tu kaku pacaliw tu canacanan tu tuud  ci Tipusan, mangaleb ku linges nu maku. ”

taluma’ sa namicudad, makaazih cina caay kalipahak ku balucu’ nu maku, manay madihien mipalita i takuwan, sisa sakamu hantu nu maku. namahica ku kakawaw han nu maku. matineng tu cina sa sakamu satu i takuwan, “ malcabayay a maedapedap tu cabay, caaykaw nipateng ni Tipus muhedaw, namisakamutu i tisuwan, manatu kaydah cinidaan, namahedaw ku inpicu, amiliyastu ku kapahay a cabay, u sipun nu misu yu.” i sakatusa a demiad, mipatelac kaku ci Tipusan, mahida aca tunu ayaway kakapah nu niyam.

malcabayay masasula’cus atu masasukaydah, ahicanaca saw. anu matineng masuedap, masasulul, u kapahayay tu malcabayay, caaytu kaala nu kamu nu taw. macakatu ku malcabayay. namahida katukuh ayda, ci Tipus u sakapahay a cabay nu maku. pay demidemiad na pahanhan tu micudac, maladay tu kami taluma' ma balakas. makadis cinaku i tamiyan manamuh lipahak ku balucu. mahida lipahak kn balucu nu niyam.

113 年全國語文競賽原住民族語朗讀 【撒奇萊雅語】 國小學生組 編號 2 號

與好朋友爭吵

我和Tipus是很好的朋友，偶爾會爭吵。記得有次上課時，老師要我們聽寫。她忘了帶筆，就急忙向我借支筆，我挑了一支最好的筆給她。

放學後，她發現筆遺失了，很抱歉地說：「對不起，我把你的筆弄丟了。」我一聽便生氣了，那是我最好的筆呢！於是，我說：「你把我的筆弄丟了，道個歉就可以了嗎？」Tipus也生氣了，她說：「我已經道過歉了，你還要我怎麼樣？」我立刻又說：「我討厭妳！」。Tipus沉默無語。這天心情不好，老師講的課，一點也沒有聽進去。我心想：「再也不要借東西給Tipus了！」

媽媽看我心情不好，關心的問我。我把事情的經過都跟媽媽說。媽媽說：「好朋友之間要互相幫助，Tipus不小心弄丟，也向妳道歉，妳不應該埋怨她，為了一支筆失去一位朋友很不值得。」第二天，我向Tipus道歉，我們兩個和好了。

同學間爭吵、矛盾難免，只要互相幫助、諒解、寬容，就不會影響友誼，而會讓友誼增加。