113 年全國語文競賽原住民族語朗讀 【賽考利克泰雅語】 國中學生組 編號 3 號

Mksingut

Maki squ babaw cinbwanan qaniy ga, minnaki sa raral qutux ka gluw na squliq, tllwan nha mha “MKSINGUT”. Swa nha sawn Mksingut qu squliq qasa ga, haziy anan na rrawq qu inrkyasan nha, msr’ux qu Mksingut mga, mwah sa puga qu sinrxan nha, aki yan kingwagiq na singut ru tnaq nha ’san mkaraw ma.

Taqu nniqun na Mksingut qasa, gigway yabux na pinhapuy mami ru yabux na tnahuk rramat ma. Maki qutux ryax, ktan na Tayal qu pinhapuy nqu Mksingut, tuliq qu Tayal si nya ’bsan kwara qu mami ru rramat na Mksingut qasa, ini tmasuq maniq ga shnglan na squliq Mksingut la. Kmal qu Mksingut mha “Swa su qriqun qu pinhapuy maku? ana uzi ga phtuwinu qu wal sa niqun qasa lpi? iyat su nya htulan lga”. Smyuk qu Tayal hiya mha “baliy yan Mksingut qu sami ka Tayal hiya ka ana bling na qcyan ungat! sami hiya ga kya gu pinnzil myan ga s’in-ggyut myan mstanux. Sami”. Ke’ kasa ga stalam nya mstanux ma.

Llungun nqu Mksingut qu knita nya lru kmal mha “iyat baqun kbalay qu bling na qcyan myan hiya? teta yan smunan iyat nanak yabux na pinhapuy qu niqun myan.” Syukun nqu Tayal kmal mha “aw, kblayaw maku qu bling qcyan su, teta su yan sami ka maniq simu mami ru rramat ga psquciy mamu uzi”, mzimu balay qu Mksingut qasa. ssuling baliq nqu Tayal, mtalah qu snuling nya baliq lga, sbaytaq nya sa qcyan na Mksingut. si kta ka “zyus…zyus…” mha ru wal mhngu squ qsahuy na qcyan na Mksingut la, ini lawa ktwa wal si gluw mstkara ru mhoqil qu Mksingut qasa uzi lru wal mgyay qu Tayal la.

ktan nqu gluw nya qu cyux mstkara qasa lga, yaqih inlungan nha ru mkayal mha “’Say ta smksa qu rapal na Tayal qasa, shnglan ta lga baytaqay ta uzi” mha mkayal. Nanu yasa qu bhyagun nha qu Tayal, awga. ini nha shnga gi ttaykuy qu hi nha, sawn kasa si ’bzinah ngasal nha ru phapuy loziy, ini psbah qu qqaniq 2ha squ yabux na pinhapuy nha ma.

113 年全國語文競賽原住民族語朗讀 【賽考利克泰雅語】 國中學生組 編號 3 號

瑪卡西奴族

從前有種人類，泰雅族人命名爲瑪卡西奴族，他們身材特別矮小。瑪卡西奴族的人們站立起來時，其高度僅及一般人肚臍。

他們的飮食僅僅只吸食煮出來的飯菜蒸氣就足夠吃飽。有一天，瑪卡西奴族所煮的飯菜被一些泰雅族人發現，泰雅族人把飯菜一掃而光。瑪卡西奴族剛好回家，很生氣的說:「爲什麼要偷吃飯菜？吃過的飯菜如何才能夠排泄出來？」。泰雅人回答說：「我們有排泄物時，會逐漸把它排泄出來」。

當瑪卡西奴族看見了泰雅人排泄後，就說:「能否爲我們也製造肛門？」泰雅族人輕率回答：「當然可以」。泰雅人找來燒紅的鐵棒，然後刺向瑪卡西奴族人的肛門部位，沒過多久這位瑪卡西奴族人死了。泰雅族人見狀，溜之大吉。

瑪卡西奴族看到族人仰地而死，快馬加鞭順著足跡去尋找仇人，無奈體型太小未能追上，只好垂頭喪氣地返回。