113 年全國語文競賽原住民族語朗讀 【德鹿谷賽德克語 (原稱：德路固語)】 高中學生組 編號 4 號

Musa nami rmigaw Rgagan(Rwaan) Klwaan Truku

Rgagan(Rwaan) Klwaan Truku o ga mniq nyusan Hwaryin nsgan Bsiring ni hmilit cih bilaq dxgal nyusan Natow ni Taycung, yaa bi 27 kbkuy kbuhug kungcing spngan ka knlbangan na. Pnhiyug 1986 hngkawas, brah na knlwaan Nihung siida o jima nii pnsrmalun phiyug rwaan ni ini qhdu. Tgdaya ni bitaq tgtruma o pklug bi ga mniq tudu dgiyaq Kska Taywan, bukuy na o mslutut dxgal nyusan Natow ni Taycung, brah na o asi bi slut gsilung paru Taypingyang. Daya truma ni bukuy tru niqan nii o tqrian paru ddgiyaq kana, nuwa brah na ka mqquri gsilung paru, tgmalu na hiya o bbaraw paru bi ka ddgiyaq ni wada srwanan gaing bi eyeayug ni saw bi snalu utux ka knsyangan na. Mgkala 90 tnegkmbkiyan ddgiyaq kana, malu bi qtaan ni saan ta rmigaw. Knsyangan na ka Rgagan(Rwaan) Klwaan Truku o nii ngalan 1 tnegmspatan suyang qtaan dxgal kana Taywan ni gneegan ngalan tgrima hangan paah maxal malu qtaan rgagan(rwaan) klwaan mtqiri knlangan sayang. Khnu ka knsyangan na o paah saw nii suyang hangan na klaun ta ni ana bi rabang niqan saw nii Rgagan(Rwaan) Klwaan Truku.

Pusu na bi hi ka musa ta rmigaw rgagan(rwaan) klwaan nii o niqan paru saw slkwiun srwanan na ni aji hmut knmalu taan, ungat ana inu ka dsaw nii mslagu bbaraw bi bbtunux tstasil ktkatu ddowras ni eyeayug, iiyux, ngngahu paru, blbling btunux, mkksiyaw dowras, yayung ni eyeayug ka eleelug paru ni eleelug bling tasil, saw sklwiun ni qrasun bi daan ni taan. Lnglungun ta ni ssraun ta balay ni ini ta mkmusa nhari. Kknglgan ddgiyaq ni paah 20 kbkuy qnjisan bitaq 37 kbkuy knjisan tnegklaan dgiyaq paah gsilung o lala bi, ga kska ddgiyaq ka paru ni bilaq mlglug mneudus o saw kumay, bowyak, mirit, o hmrinas 10 kbkuy knglgan, qqhuni ni srspriq saw qowlit, harung, qilung, lala bi ni ini snqlingi smpug ni mkla kana. Pgpau ni blbilaq, niqan hangan ni ungat hangan ka eyeyayung, eyeayug, langu qsiya, tglaq qsiya. lala bi ni ini snqlingi mkla uri. Saw nii knmalu na qtaan o ana ima mtqiri knlangan ka sdseejiq o yahan dha balay rmigaw qmita ni sttuan mkksa kdjiyax. Msuwil nami miyah kmdamat rmigaw nniqan rudan nami uri. Yasa ida kneudus ni pnyahan ni nniqan rudan nami Seejiq Truku ni cicih Seejiq Toda ka kana dxgal nii. Kbkuy hngkawas brah na siida yahan kmlawa Nihung do kika pthjilun nami na breenux ga niqan sayang da. Kdmatun bi ka knsuyang alang nami sbiyaw wah!

113 年全國語文競賽原住民族語朗讀 【德鹿谷賽德克語 (原稱：德路固語)】 高中學生組 編號 4 號

我們到太魯閣國家公園遊覽

太魯閣國家公園位於Hwaryin Bsiring，有少些連在Natow和Taycung，面積約27萬公頃。南北西三方環山在台灣中央山脈中。東面緊接太平洋大海。其特點90%以上都是山地，山高谷深，風景秀麗，列為Taywan八大風景區之一，並被選為世界十大旅遊景點第五名。

太魯閣國家公園是個優美的遊覽勝地。太魯閣國家公園的特色是陡峭大理石岩盤、峭壁、斷崖、峽、溪谷、山石洞、彎曲的隧道和溪谷邊的公路，加上海拔200至3千7百多高的巨峰林立，加上有名、不知名的大小河流溪水、水池、瀑布。

多樣各類動植物，森林茂密，山川景色優美，令人難於忘懷。人人喜愛到園內遊玩及爬山，身心快樂健康。我們特別想念與遊玩，因為這是約五百前太魯閣族群和部分都達群人的祖先們的故鄉，因屬太魯閣族人的故鄉而命名為太魯閣國家公園。很懷念我們的故鄉。