113 年全國語文競賽原住民族語朗讀 【巒群布農語】 高中學生組 編號 1 號

Issia Bununtuza tu tastulumaq

Maku-aq tu bunun a Bununtuza kun a? Na asa ata tu saqaal tu mopa ta qan a ka Bununtuza kun. Ma-aq a Bununtuza kun a uka ingtuun a maszang duma siduq tu tangus ang a talmenduu in tu bananaz siin talbino-az in tu binano-az mapakaduu ka tudiip in mapasiza minpakatuszang; ni-i ka Bununtuza mopa ta, ma-aq qabas a Bununtuza ka na lusqa ang a uvaz-aznanaz nait mas-anqantau qanpaat in a qamisan a issiza in i kamamastaan madaing a qamisan tu uvaz-azno-az pin-uni issia ta tu binano-az.

Sia tamatina ka kadangaz kilim i issia uvaz-aznanaz ta tu na minpakatuszangan, mopa madia sia Bununtuza ka samu ka, ni-i ka uvaz-aznanaz pakan-anakun pakilim i biaq is lusqa in mapalasamu, madia in lopa ko ka mapalasamu ki pakan-anak in mapasaqaal mapakaduu, mopa minpakatuszang in.

Ma-aq qabas a papia ka sia binano-az a masituqas, mopa tupa tu madedaz dau malka-uni bananaz is madengaz a binano-az. Heza sia Bununtuza ka sepuk i ituduma bunun tu uvaz-azno-az a papadangi-un i itu-anak-anak tu uvaz-aznanaz ta minpakatuszang is madaing in a uvaz-aznanaz a; Heza amin a tupa-un tu luslusun, ma-aq is mataz a tuqasnanaz a luslusun a issia ta binano-az pin-uni issia nobananaz tu binano-az; heza amin a tupa-un tu mapalabaas, mopa ti tu, siza sia duma bananaz i issia ta tu tes-aanno-az, ma-aq is madaing in amin sia tes-anno-az ta ka tes-annanaz a, sibaas siza ki issia minmavala in ta tu uvaz-azno-az pin-uni issia uvaz-aznanaz istaa tu binano-an; ni-i ka Bununtuza sinalumaq i bananaz, sia amin Binano-az a siza-un i bananaz; ni-i sia Bununtuza ka binano-az maqtu mintemilumaq, nanu tu mesiqabas sia bananaz a min-u-uni temilumaq.

Ma-aq sia Bununtuza ka ispatingangaan i uvaz-az a kamamavevi salaz, ma-aq is tossus-an ang tosbananaz tu uvaz-az a ispatinahaan issia qudasnanaz tu ngaan matingaan; ma-aq is tossus-an ang tosbinano-az tu uvaz-az a ispatinahaan issia qudasno-az tu ngaan matingaan, ma-aq is tossuqna in a, altupa tu tosbananaz tosbinano-az a ispatinahaan in issia tama tu tes-aannanaz tes-aanno-az matingaan, ma-aq is uka in a na patinada-an matingaan a ispatisuqis in i issia tina ulumaqun tu tesis-aan matingaan, ni-i tu qamqamun matingaan. Mopa ta sia Bununtuza ka ispatingangaan.

113 年全國語文競賽原住民族語朗讀 【巒群布農語】 高中學生組 編號 1 號

布農族人的家庭

布農族人不像其他民族有自由戀愛的文化，當兒子長到十四五歲的時候，由父母幫他物色對象，當女方到能夠勤勞工作的年齡大概十八九歲，去向她的父母提親，提親只是程序而已，然後殺豬分肉大家一起喝酒就算結婚完成。新郎、新娘互相不認識，結婚後慢慢培養感情，相親相愛永不分離。布農族沒有離婚的文化，否則會受到詛咒。因為布農族有很多禁忌，所以不能讓兒女們自由戀愛，很容易違背禁忌，就會被天神懲罰。

布農族的婚姻制度有議婚、童養媳、推婚、換婚等，布農族沒有入贅的習俗，都是女孩子出嫁；女人不能當戶長，都是男人當戶長；命名的方式是如果生長子命他祖父的名字，如果生長女命她祖母的名字，如果還有弟妹的話就命他們爸爸的兄弟姊妹的名字，如果還有小孩子但是爸爸的兄弟姊妹沒有了，就命媽媽娘家那邊的兄弟姊妹的名字，不能隨隨便便的命名。布農民族命名的方式就是這樣。