113 年全國語文競賽原住民族語朗讀 【邵語】 高中學生組 編號 1 號

ruza

kahiwan Thau a kataunan isa wazaqan a shirshir numa mathuaw manasha. Puzi, Tariankuan, Su’in, Hungqu, Ruruk, numanuma mulhthkiz Thau a kataunan.maqa isa wazaqan a shirshir numawan tatata wa taun mulhthkiz itia sa ruza. maqa kahiwan uka sa barimbin, numawan amusaran apatungruza, naak a taun isi’in, apatungruza yaku ya mutusi Puzi, numa ya amutusi Hungqu apatungruza mani.

thuini inai Zintun a ruza mathuaw manasha, kanuniza antu miazai tu kahiwan a ruza. thuini a ruza pasain izai balis kinalawa. kahiwan yamin Thau a ruza pasain shakish a kawi kmalawa, numa pashtay thau a ruza antu tataal, ianan langqisusay a ruza ianan mara’in a ruza.maqa thuini itia suma wa shpuut mzai “antu mumamuqmuq matara s kawi” “ata tu ara s kawi minruza”, numawan Thau a ruza min’uka.

ita kahiwan thau ikai kmalawa ruza, mashtay itia ruza, numa makilhmiza kawi mathuaw mara’in, mara’in a kawi ya kalawan mita wa ruza, mashtay mulhthkiz tata wa taun mashtay itia sa min’ananak izai a ruza. Thau musui hudun riqariqaz sa kawi, numa makilhimkilhim shduu minruza sa kawi, madumuth numa mara’in maqitan a kawi.lhiklhikin numa puntunuqin pinqitan sa kawi numa puntunuqiza pasain paqit lalasin, numa maqitaniza kalawan yamin tabraqan sa kawi. ya apinqatan sa ruza tata wa furaz ashduu painan. mindahidahip thau mani, ususuunan mita ushawan.

Thau a tanatuqash kahiwan tmulhanaz izai la mara’in a ruza zain “Malumu”. numa s izai “Malumu ” tu thau a pusuunan a ruza, mita min’ananak a ruza muqay shduu ya laturu milhungqu, pambalabalay tata wa taun milhugqu, latusha wa thau numa laturu a thau.“Malumu ”dadu mathuaw makuliush numa mara’in a ruza aputuan sa pazay a qaunu pambalabalay, numa izai mapushaz a thau mulhthkiz munsai “Malumu ” shduu ianan.

numa ya ita amuntua amunruza, ayuzi, binanau’az mashtay mafazaq munruza, shauna amututusi yamin ikai fariw sa akaanin amusui Qabizay numa min’ananak munruza, amustafari mani min’ananak munruza, ya masapuk sa rusaw amunruza mani. mashtay a thau mapakadaidaz mathuaw maqitan a ininthawan.

113 年全國語文競賽原住民族語朗讀 【邵語】 高中學生組 編號 1 號

獨木舟

以前邵族的部落在湖的旁邊，很多Puzi、Tariankuan、Su’in、Hungqu、Ruruk都是邵族的部落。因為在湖旁邊，所以每家都有獨木舟。以前沒有車子，出門要划獨木舟，我的家在Su’in，去Puzi要划獨木舟，去Hungqu也是要划獨木舟。

日月潭的船與古代的獨木舟不同。現在的船用鐵做成。從前的獨木舟是用樟木做成，邵的獨木舟都不一樣，有小、有大。有人說「不要隨便拿樹材」、「不要拿樹材製作獨木舟」，邵族獨木舟變沒了。

以前大家都有獨木舟，製作獨木舟要用大的樹材。族人去山上看樹材，尋找適合的樹材，鋸一鋸、削一削，在樹材上挖洞（坐位）。要完成一艘獨木舟要一個月左右。

從前把大的獨木舟命名為「Malumu」，「Malumu」是公有的獨木舟。自己做的獨木舟剛好一家人坐，兩個人或三個人。「Malumu」很長又很大，放那個甩稻子的桶子剛剛好，20個人全部坐到「Malumu」是可以的。

去哪裡就划獨木舟，男人、女人都會划獨木舟，去魚池買東西就划獨木舟，要去頭社也划獨木舟，要抓魚也划獨木舟。大家都相親相愛的，很美好的生活。