113 年全國語文競賽原住民族語朗讀 【大武魯凱語】 國小學生組 編號 2 號

kacalrilrisiana ka kahingalai

waudale makapiyalenga, kadruwa ka mapadudulru si lavai kai asaa, ku yatangsea ka kahingalai nilringa kai kacalrilrisiyana sanguaubingilringa,  lakisasamulaku pulatadre puavai demedeme, amani lu kalameke kalisimiya taulra.

lucelaku akueaeaea ikai kacalrilrisiana ka kahingalai, yakai ku tapukidremedremaneli. ku ina amiyaikai, kai kacalrilrisiana ka kahingalaita ka Ngudradrekai, nikualria ahakai ku alrima pwacase pusilu, sana tulalaka aniasauwalai aniababai, tahapadulrumadu ku asikahingaladha mwaki mahudrahudrange ki matulrevelrevege, kuigaiganeana kutaka cacekele ki swaVudavudai mahamahauta pasusu tuhamuhu ku tamataetaetala ki talyalalai lakaukaulu niya, adrava ki kahingalai miyalri. kai talyalalai yakai ku thimithimilini, sakelanga ku Dripungu la edhalenga ku singipaihange ka makalrilau, ku waledra kathahihi mukalrivili ku tatuhahanaa ka makalrilau, iyaki talyalalai, ku lakaukaulu adrava lu madadulru lwangai, lu kai kipalraingi ki talialalai kadruwa ka aimaka ngisasingkai ku kidremedremelini lwangai si sikahingalai.

sapathagilinga ikai kai wapacase pwasilu niya, ku yakai ku

pathahethaheva myaki ulawlai, kadilrunga, vai, adrisi, thimithimi ki talialalai, sakathanelini ku aimakadulru padadavace pikaiki kahingalailini, kai kinacalrisiana ka pacase, sinuaduhava ka pacase kadruwa ku nipasusua yaki lakaukaulu.

kai asasanenga, kiakelangata ki singiininunga ka laumase, kiasubuhunga kai nakyaelebe kalrithethe ka kakudhaneta, takalrangata ka yakainga paihange cekecekele, makalrwalrumalenga ku lrigililini kai tahacaicaisi tukahingalai, lakai sususunga ku sapadadavaca, langualai ku akalyapadha lu simanema, lapaedhale ikai nipadakipa niya, lucelemadu ikai ki hahubua, ikai ki laelanga, malrithabulunga makaelaelaelanga kai tasikahingaladhaneta, kaidu thingalenga ku talialalai ku lakaukaulu. ku natapasusuaneta musakene ku thimithimi ki talialalai, kiyaulu aimaka dulruana kai syasasana ka mwabalribalrithi padungudungu patupapalra.

kai tapasususuaneta sikahingalai, amani ku pakahathudu ki cacekele, anatuma ku tamausakesakenaneta ku tamataetaetalaneta, lakai kawlrawlrau, luikai ku pehava laelanga latukucingalreta sikahingalai, matiataulra kai sakiadudulru ki mahudrawdrangeta pasikai mita padulru.

113 年全國語文競賽原住民族語朗讀 【大武魯凱語】 國小學生組 編號 2 號

傳統服飾

本部落是一個嚴謹的階層制社會，連服飾方面的穿著都有權限。有許多衣服與飾品，一般人民或低階頭目就算有能力購買，也沒資格與權利穿著。

日本時代打破原來的封閉社會，人民自由交易，平地貨品進入部落，族人開始有多種花樣可選擇。

當時部落雖然開始刺繡衣服，但圖案有所限制，平民圖案較單調，沒有任何象徵意義，凡有意義性的，如人頭、蛇類、壼等，平民及低階頭目一概不准作為圖案，若有新的圖案，也必須經過允許才能採用。

現在的服飾有各種繡片，加上生意人創意百出，大家已不再遵守過去的部落規範，很多場合已分不清誰是頭目，誰是平民。

人們為了輕便，鮮少穿著傳統服飾，反而藏在衣櫃裡，希望新生代的青年人仍保有傳統的穿著原則，維持部落組織的倫理文化，更希望每個人在適合的場合裡，都願意穿上它。