113 年全國語文競賽原住民族語朗讀 【南勢阿美語】 國中學生組 編號 1 號

sapal nu tamurak

Ira kiya mitenunay a limucedan, araw taynian tu maeberay a ayam i sasingaran nira, maamaanan a mibahuy caay tu pilaliw, sametek han a mimelaw, araw u madukaay ku cepi’ a ayam. Sakalamkam satu a paiyu a mitabu tira dukaan, kilim sa tu aba sasaluma’an nira ayam, saremiad han nira a pakaen, a midiput.

Caay ka tenes, mahadeng tu kira ayam pabaher han tu kira kayngi, palikul han nira a semuwal“sakapah han kurakat a mimelaw tu wina, pisamelamelawi tu, aka tu katulu’ ari maduka!” Hay sakira ayam a micemek, sulinay caay kangalay a miliyas. Tu liyaw sa nu remiad, mingitid tu cacay a sepal nu tamurak, sipaluma han nira kayngi. Sulinay tangasa satu nikaruhem nira tamurak, pela’ han nira kaying matumes nu ekim ku lalabu, caay pasuelin miliyaw aca a mipela malecadtu, malasipidaay tu kira kaying.

Sulinay ira kiya raecusay ku balucu’ a babahi, simelang Mahe’mek, mainapinapac, lepel han nira ku ayam, pateng han a mipetek ku cepi nira ayam, paceba han a mibetbet a mitabu, sipaberet han i kawnay a mihadeng tu duka.” Pasiruma han a misimaw, suesur sahen bahbahan tu kira ayam, pasuwal han kira ayam “uli, pisuemi tu sapal nu tamura a tayni hantu!” Malilil hen kira nikabaher nira ayam, sulinay patiwal sa a pabeli tura maedesay a babaniyan tu sapal nu tamurak, sipaluma hantu nira babayi i hinasera. Ira raecusay ku balucu’ a babahi kay malasipidaay tu kita sakiya i, papayi’ satu a micaliw tu pida a palasawad, caay tu kapanukas ku nicaliwan, tanutadah satu, sulinay maruhem tu kira tamura satu, sakalamkam satu a mipela’ a mimelaw, awaay ku masaekimay nu sapal, litemuh sa a masadak ku adidi:kay a matu’asay, sipasuwal hantu nira babakiyan “hanima tadamaanubay!U sapitulun tisuwan kini, caay pakaala tu ekimaya a sapal, nika adihay ku tadah nu misu tu sapalulu i tawan.”

113 年全國語文競賽原住民族語朗讀 【南勢阿美語】 國中學生組 編號 1 號

南瓜籽

有位姑娘在織布。忽然有隻小鳥落在窗檯上，趕也趕不走，仔細一看，小鳥的腿受傷。小姑娘用紗布把腿包紮起來，又用小盒子做窩給小鳥，每天餵食，細心呵護。

沒多久，小姑娘放走小鳥，還囑咐牠：「好好回去看媽媽，小心別再把腿跌傷！」小鳥點了頭，依依不捨飛走。過幾天，小鳥叼著一粒南瓜籽，小姑娘把它種進土裡。

南瓜成熟後，剖開一個竟是滿滿的金瓜籽，再剖開一個也是一樣，姑娘成了最有錢的人。

有位壞女人，非常羨慕又嫉妒，她抓隻小鳥，故意把鳥的腿打斷，再隨便包紮就扔進破籃子養傷，隨便養傷後，把小鳥趕出籃子，對小鳥說:「快去叼個能種出金瓜籽的種子來！」小鳥搖搖晃晃地飛走，叼回一個南瓜籽給壞女人，讓她種進土裡。

壞女人覺得自己快發財，到處借錢、亂花，欠了數不清的債。南瓜成熟了，急忙剖開來看，裡面沒有金瓜籽，卻跳出一個小老頭。那老頭說：「貪心的人！這是給你的教訓，你得不到金瓜籽，還會有許多債等著妳去還！」