113 年全國語文競賽原住民族語朗讀 【秀姑巒阿美語】 國小學生組 編號 4 號

Ma’anofay a faloco

Anini, o sasowalen no mako i, oya patinakoay a kongko to ma’anofay a faloco’. Ira ko cecay a tamdaw nani itinay i kakarayan, mangalay cingra a mitaneng to faloco’ no tamdaw, orasaka pasowalen ningra ko cecay a tada cidafongay a tawki, sowal han ningra, “ Anodafak, karomakat kiso, ano hacowa ko nirakatan iso a pala^, o po:long noya nirakatan iso i, malo no miso to maemin; nika kataloma’ micofay kiso tayni itini tonini a tatokian no kalafian. ” han ningra. Pakatengil koya tawki i, salipahak sa caay to kaala ko fafoti’en. So’elinay, toya dafak, caay ko ka taengal ko romi’ad, malingad to cingra. O fe:kac to ningra, caay to pahanhan, caay to kasatoko. Ano maso’aso’aw i, hadi^di^ saan, caay kasatoko a minanom, matalaw mala’om ko romi’ad. Ano masatoko kako i, latek malawa^ ko cecay ’awas, masipon saan; orasasaka tangasa toya tatokian no kalafian, awa:ay ho ko ngarah no faloco’ nira a minokay, nika rekoen nira ko sowal noya tamdaw a minokas tayra toya kasasowalan nangra. Tangsa sato koya tawki i, licayen noya tamdaw, “ Hacowa ko nirakatan no miso? Maedengay to a hatira ko nirakatan iso haw? ” han nira. Cahcah sa koya tawki a paca’of toya tamdaw, “ Caay ho ka edeng, ano caay ko nikato’eman no romi’ad i, mangalay ho kako a mafekac tangsa i ra:ay. ” saan. Maherek a somowal i, polin sato i ka’ayaw noya tamdaw, masaterep ko sasela’an, mapatay.

Miharateng kita tonini a tawki, wata:h to ko dafong nira, mato lotok a mataring, nika ci’anof ho ko faloco’. Yo nikafekac nira i, o ’anof no faloco’ ko mipawilay to so’aw no tatirengan. I faloco’ nira i, caay ho ka edeng, caay ho ka edeng, saan. Tanga: sa sa i nikapatay. Haratengen no mita, o palafangay ko ’orip nita itini i hekal, o maan ko patosokan no mita a ma’orip saw? O dafong a cecay haw? Ciepocay a matira haw?

Kita o tamdaw, ce: cay a melet no kamay ko tata’ak no faloco’ ita, nika awaay ko ngarah no ’anof noya faloco’. Matiya o tinako to cecay a lotong, o ’anof nira, mirapet to ma’raway nira a rihom, caay ka fana’ to nikaterak noya i kamayay. O sowal no citanengay a tamdaw, kita o tamdaw, cecay a romi’ad, 24 aca no tatokian; komaen kita i, edeng cecay ano eca tosa kaysing mafecol to. Mafoti’ sa kita i, edeng cecay aca a sikal ko kakafoti’an. Hatira, saka mimaan kita a mitarimorak mikilim to sakarawraw no ’orip. Orasaka, onini a patinakoay a kongko, o mipalalay titaanan, nanay mafana’ kita ma’imer limela to ’orip ta lipahak rihaday kita a’orip to romi’ami’ad.

113 年全國語文競賽原住民族語朗讀 【秀姑巒阿美語】 國小學生組 編號 4 號

貪婪

一個神仙為了考驗人性，告訴一個大財主：「明天一早到天黑前回到這裡，凡走過的土地都屬於你」。大財主第二天一早天就出發。他一刻也不停留，連口渴時也捨不得停下來喝口水。唯恐少跑一步，就少塊土地。直到日落黃昏，他才跑回到神仙的面前。神仙問他：「走了多遠？這樣夠嗎？」他疲累不堪的回答：「不夠，要不是天黑了，我還想多跑遠點。」說完，就在神仙的面前倒下、斷氣。

這位大財主，為了更多的財富，用生命去博，拼命到停下來喝口水都捨不得喝；他心中想的是自己跑不夠遠，得到不夠多。人的一生短短數十寒載，所追求的就只有財富，這樣值得嗎？

人心不過跟拳頭般大小，卻有著無窮盡的慾望。

猴子抓了一把豆子在手中，但為了再多抓些，卻不知手中的豆子滑落了多少。每個人一天都是廿四小時，一頓不過一碗飯，睡不過一張床，穿不過五尺衣。何必過於追求不屬於自己的東西，執著於物質上的感官享受。