113 年全國語文競賽原住民族語朗讀 【宜蘭澤敖利泰雅語】 國中學生組 編號 2 號

sli maku ci na sinu

maki babaw uraw hani ga kyan llamu na ksinu, ruma c’oli ga sli ’ngyaw, ruma c’oli ga sli piyit, ruma c’oli ga sli hoyin, sli maku ga pyongpyong.

pyongpyong ga ruyux papak nya, labu ru mhnuk ci kumis nya, mtalah ru ba sbu’ royi nya, myasa ci texan! kyan llamu na ptasan pyongpyong hani, texan kryax mlabu iya. mlabu pyongpyong ga yan hayi “ maki aleh na lukus mlabu mlaka na c’oli, ” mnguti ru myasa ci texan. mtalah cikah na pyongpyong ga, yan hayi “ p’agan mlikuy na knerin, ” kaway ci texan, kyan utux pyongpyong uyi ga, cyu ptasan mkalux kumis nya, yan ci sli mcisan na la’iy mcla’ ci kwara he nya, nanu lungun maku ci maki caku la’iy nya ga sli caku mno uraw memaw mc’la he mu.

lela ga, mnayat utux pyongpyong sali maku, kahun caku masu m’was biru tehok sali lga, si mu gboy pyongpyong mu, siyi mu kumis nya, cyu memaw m’es ci skhotung. tran caku miru biru ga, mwah beh syaw he maku, si tkapah kakay mu, yani hay nyu mwah bhku kinan.

mita caku kryax pyongpyong ga, llungun maku nayat cami pyongpyong lela sali mu, ya’eh mu calay lungun. babaw nya tyaba caku lga, siga kyan ryax mayat caku pyongpyong loyi ga, mosa maku le’un ci mlahan la, kyalaw cimu cikah ha kya ka cyu cimu sma’an sinu ga le’iy mlahan sinu mamu, ana ksinu na tanux uyi ga le’iy mlahan uyi.

113 年全國語文競賽原住民族語朗讀 【宜蘭澤敖利泰雅語】 國中學生組 編號 2 號

我最喜歡的動物

世界上有許多種動物，有人喜歡貓，喜歡鳥，喜歡狗，而我最喜歡的是兔子。

兔子有長長的耳朵，潔白又柔軟的毛，紅紅的眼睛，看起來可愛極了！兔子的顏色最常見的是白色的。白色的兔子，彷彿是「白衣天使」的化身，溫馴可愛。淡粉色的兔子，彷彿是「新娘子」的化身，美麗動人，還有一種兔子，身上點綴著斑點，彷彿是調皮搗蛋的小朋友把身子玩得髒兮兮的，這也讓我想起小時候玩泥巴身體髒髒的情景。

之前，家裡有養隻兔子，放學回到家，我就緊緊的抱住牠，摸摸牠柔順的毛，看著牠活蹦亂跳的。每當我在寫功課時，牠會跑來我身旁，緊緊的黏著我的腳，好像在跟我撒嬌一樣。

每次看到兔子，就會想起之前養兔子的回憶，不由得難過了起來。希望長大以後，還有機會養兔子，我一定會好好照顧牠，呼籲有養動物的要愛護自己的動物，也要愛護外面的動物。