113 年全國語文競賽原住民族語朗讀 【東魯凱語】 國中學生組 編號 1 號

Senay ki darobalin

cekelre taromak swdrekai, amala tarobalring’ si taibelreng yanai daedae mia, kawvai taibelreng na yaki drekai ka tatwlisilisia ka daedae. yaidring’ ka mati valingivingi akai ka mawlray.

ikai taromak ka soso asoro, amia kai adring legeleg yakai ka bazo, amanisa kai bazo ngi balrai tamia, si mokolrodro ki dethe kai lraomase.

kai balren lralrake ki talrialray ki Laverase, yakai sa makavalre ikai bazo avaevaere, matha tuingalre sa mwkathabara, lra makadalrame tadrosa, kai mokathabare lra thingalre sa makabelreng’ ka wlrawlray, yakai nga taidrengere acekecekelre kaolray.

ko balreng wakaene kithareve ki makabelreng, ai acekecelre adring bazo, sakawcekelre makanaele ;ra mavalivi’ing aramoro, asilroiata ko balreng ai kiobagai cekekelre ki betakaini laretesa.

kai vai makabelreng tara drangalo taibelreng bazo, kai lratalrialrai si omarodrang cekelre ka dro okaene na akialranga ki balreng, lra kai makatomaki makabelreng, lra ovag’ata akakocingale lrinia, ai kibaai sa “molimolitha ka silro” tosabaaiya, amanisa kai silro wa sebecebe ikai lradreke,asikai ki balreng, lra tavace ko makabelre molradreke mala “molimolisa ka silro”, lra maswlrivate sisakacekelre ki balreng.

ikai ta’alra’alranga ko balrenge wa senay “Senay ki darobalin”, kitobi lraretesa makanaele anisa kowalri kidremedreme nakoa, lra twalray nga kai acelra omaseini.

swa drekai amala tokocingale awdare’e taibelreng mia sa tatolisilisia teke’e kai mwa wala’o talrikai taibelre asaele daedae, twalisia ikai taibelreng alwadraw makawrivariva.

113 年全國語文競賽原住民族語朗讀 【東魯凱語】 國中學生組 編號 1 號

小鬼湖之戀

Taromak部落魯凱族人，將大武山大、小鬼湖劃入傳統領域；裡面埋藏著人蛇戀的淒美故事。

Taromak部落的口傳歷史中，傳說魯凱族的深山裡有座小鬼湖，由於他的神祕與不可侵犯，成為族人的禁忌之地。

魯凱族大頭目的愛女Balren公主，與同伴們闖入湖中玩耍，認識了一位英俊少年，兩人陷入熱戀，男子坦承自己是百步蛇的化身，長年在小鬼湖的湖底生活。

Balren仍決定嫁給百步蛇男子，要與他一輩子生活在湖底，族人感到萬分悲傷，因為Balren將會永遠離開部落與親人。

百步蛇男子是看管雙鬼湖的百步蛇王化身，大頭目及部落長老雖反對婚事，但不敢得罪百步蛇王，於是開了嚴苛條件，必須以「七彩琉璃珠」當聘金，七彩琉璃珠生於大海，住在高山的百步蛇王為了Balren公主，千辛萬苦從高山到大海取得「七彩琉璃珠」，順利迎娶Balren公主。

婚禮上，Balren以淒美的歌聲唱出「小鬼湖之戀」，請求眾人不要為她悲傷，從此未再現身。

魯凱族人於是將小鬼湖視為聖地，留下族人不得在雙鬼湖周圍狩獵、也不可喧譁的傳統禁忌。