113 年全國語文競賽原住民族語朗讀 【邵語】 國中學生組 編號 2 號

Thau a kataunan sasaz a saran

isa Zintun ianan tata wa kataunan, zain “Ita Thau a kataunan”. Ita Thau  Thau a lalawa sa “yamin thau” dai, numa sa Thau a thau miasuun ininthawan a kataunan, tu kahiwan ianan sa thau lhmazawan fariwin 紀念品 masa Thau a maqitan a kakanin, thuini makitnasha sa kilhnaqualh a thau munai Ita Thau, numa isa saran fariwin aniamin a thau makitnasha mani, numawan minwalhnaq sa Thau a kataunan sasaz a saran.inai shduu maniun kaanin sa maqitan a kakanin numa nuar Thau a kakanin, miazai pasain sa kamar kinalawa wa qmu numa pasain kamar kinalawa wa qilha numa pasain qris kinal’in a wazish a bunlhaz…. numanuma, Thau a maqitan a kakanin, itia mani pasain Thau a fuifuilh maqitan a kalawalawan a shmadia kmalawa sa 紀念品.

ya amutusi Zintun shduu punbarimbin numa shduu mani milhungqu sa ruza mutusi Baraubaw, isa Zintun ianan shpaat a shmamazaan, ianan Mathumathumay shmamazaan numa Ma’awaq shamamazaan numa Ita Thau shamamazaan numa Hiankungsi shamamazaan, inai a shpaat ashamamazaan mulhthkiz shduu milhungqu sa ruza, infarin ya milhungqu sa ruza numa mriqaz wazaqan a shirshir a lamaqitan a shawawa'an!

itusi Ita Thau a kataunan ianan mani  latata kmaqutilh lhkaribush a qnuan a farifariwan a taun, inai sa mashtay Thau a thau sa kmalawa, inai shduu minriqaz sa mashtay Thau a mimparaw numa mita wa Thau a maqaquyash, numa pariqaz mani piniutu sa kahiwan sa Thau a hulus masa Thau a kazakazash a aniamin, pakafazaq maniun minakatusi Ita Thau a minthau numa Thau a kazakazash.isa Ita Thau sasaz a saran ianan manasha sa kilhnaqualh a laqup, ya mriqaz sa wazaqan a shawawa’an a laqup ladadu, numawan a’iahalawan matqal sa laqup, maqa thuini makitnasha wa thau madaduu musuun munai Zintun numawan  madaduu mani munai Ita Thau sasaz a saran.

sa izai tatata wa qbit a pruq ya munsai yamin mathuaw madanul, thithu az’az minunsai kataunan sa lamaqitan a minangtuqtu numa pakadaydaz.

113 年全國語文競賽原住民族語朗讀 【邵語】 國中學生組 編號 2 號

伊達邵老街

日月潭有個「伊達邵部落」。伊達邵在邵語為「我們是人」的意思，也是邵族人聚集居住的部落，早期有族人賣些紀念品及當地的美食，隨著觀光客越來越多，街上賣東西的人也越來越多，形成現在的「伊達邵老街」。

這裡可吃到邵族美食，像小米做的麻糬、小米做的酒、用石板炒的山豬肉等部落美食，也有用邵族人的報喜鳥「貓頭鷹」所製做的各種紀念品！

來到日月潭，可以選擇開車、選擇搭船到伊達邵部落，四大碼頭：朝霧、水社、伊達邵、玄光寺都可搭船享受著乘船吹風，欣賞著湖邊的美景！

逐鹿市集由族人建立而成，那裡可以看到邵族人的歌舞表演，也有擺放族服及文物，可以更瞭解居住在伊達邵裡的邵族人的文化歷史。

街上有很多旅館，特別是可以面對日月潭湖景的房間不多，需要提早預訂房間，現在越來越多人喜歡來日月潭，伊達邵老街也成為必來的景點。

這個土地的每個部份，對我們來說都是珍貴的，它們都經歷著部落美好的回憶，喜歡來部落的朋友們一定要好好愛惜這片土地。