113 年全國語文競賽原住民族語朗讀 【拉阿魯哇語】 國中學生組 編號 4 號

mati’ʉrʉcʉ aucaucani utuatapusana

marumarumaci, tumatimahlakia vahliungu cucu’u pahluaiaili, cucu’u aunana kuanaʉ pasamia, angahliapasamiana patʉkʉkia aramuamuarʉmusala, hlimalavacuakumungahlʉ, minisuacuaku mataingalʉmacahliamanaʉ pasamiana.

mungaatʉhlʉngʉ, hlitarutuahlʉakuasapuaniku, kana’aia, taruacuvungukiatarari, pasamamanganʉa laʉlaʉvʉkumakita suhlatʉ, ausi tarikiacangihlina, tʉrakumanatakumamahlʉnga pasaulaula’ʉ, puhlahluahlusu laʉlaʉvʉ, kumakikita suhlatʉ, pasaulaula’ʉ, patuarʉmʉrʉmʉaku, pasa aunanaitaipasamanganʉ, kui,ihlaisa takua upaupangʉsikia tarariasangalʉ, tʉracitaipasa, auaunana, tʉtʉricui kiatʉahlʉhlimiungu.

miungucukiatararirumahlaʉ, umalacumʉmʉa siasuhlatʉ, sumasuhlaticu, tʉrakutupurupatʉkʉ, ʉnʉmʉcʉsiasuhlaparurungu, ta’iaraisaka, mualualuakuaku tuvarʉ’ʉhliputahlamʉ suhlatʉ, macua umahlikua kani’ina, tumahlʉpʉngʉlangʉlangʉangatʉ, kumitʉ mana laʉlaʉvʉ usumanʉ, marua hlitarakasʉkasʉpa cʉcʉcʉpʉngʉ, maruakuia ngʉtʉhlʉ sumusuhlatʉ, marua tumalʉpingucu.

mulavalavaʉ, uavuracusuhlatʉ hlikitararia, hlipasamanganʉakumʉmʉa, tumamahlʉngʉmatalakiamʉhlisuhlatʉ, marapihli hlamunamana kilʉpʉngʉ, rianʉmʉmʉamaisana, tam asasangarʉtam utatʉngʉtʉngʉa rupakiahlahlamu, hlikitarariana, marucu kani’i hlitʉlʉsatukucu, Vanau, masangasangarʉtapikakuaihlaku, amihla, Aruuai, kitaihlauna, ausitakuliacʉa tikiuna, auninia hlikitararia, ausi mavacangʉa hlikitarariku, pilʉpʉngʉa vanauna, tahliaravacangʉatikiku, umarucarucakʉaku, rʉʉ, aunini’ai maniki mavacang~~u~~, hlamacuaku puvacavacangʉsuhlatʉia, hlatʉtʉrʉahlikitararikumataingalʉ ihlau.

kani’i, patʉpatʉkʉatukucupitaisa umarucarucakʉ ihlaku, Aruuai, amiuihlahlamu kikiari, tumuakia macahlia umaru pasamiana, mativacangʉmati’ʉrʉcʉpasamiana, taiarau kani’i, kuautakumacu, laʉlaʉviku aucaucani micikiri, ihlaku, kani’i pasamia, inicikiaku macahlia hlipasasapuaku, ku,ucania paranasʉ pasamia parakukacu mʉmʉa mapatʉpatʉkʉa tukucu, amihla ucanitʉpʉhlanasuhlatʉ, cucumatavilau pasamiana, patavilanʉisa mʉmʉa pasamiana, macuuisa hlipimia, anaʉna.

113 年全國語文競賽原住民族語朗讀 【拉阿魯哇語】 國中學生組 編號 4 號

把握住每分每秒

有時耳邊會響起有人後悔的聲音，那些人不珍惜時間，讓時間悄悄溜走。有了一次經歷讓我更懂得珍惜時間。

有次考試，同學們拼命複習，而我悠然自得地玩。我想，需要那麼認真嗎？只是一次考試，考前這樣看就可以一百分？

考試時大家認真寫考卷，我坐著一直發呆，因為我没有好好複習。

最後我硬著頭皮做了一些題目。大家興致勃勃地討論答案。同桌的好朋友Vanau說：「Aruuai，考的怎麼樣了？我考得好像還不錯」，我說：「不錯又怎樣，只是一次考試，我有複習一定考得比你還要好！」。

朋友們都責罵我：「Aruaai，你不是說要懂得利用時間嗎？妳反而都沒做到」。

同學們跟我疏遠了關係，我才明白我做錯了，我不僅浪費時間，還失去好朋友們。有句話說：「拋棄時間的人，時間也會拋棄他。」說的正是珍惜時間的道理吧！ 珍惜時間就是珍惜所有，不要讓時間溜走後才開後悔。