113 年全國語文競賽原住民族語朗讀 【巒群布農語】 國小學生組 編號 4 號

Pali-uni malhaqu

Mazima naak masituqas munba-av malhaqu, tataqu tu na ni-i qo na heza tu tastusaba haan ba-av ta ka pailhaqu-an, paaq pu-un asa tu daqdaqanin munba-av haan ludun ta hiqiv i san biaq is heza tisduu, na minpuhuq is ni-i tu kavava-an siza.

Minus-an tu munba-av hiqiv a samuq is tishaqu-an i vanis a, na ma-aq qo ka ni-i ang mataz, idiip matesdadaza, huhuqhuq salaz, mangmang tu ni-i saak niap tu na piko-uq zaku mapataz i ni-i saak minadas i busul a, miliskin saak tu na tuza na lusqa uhapulan mevanis, tuza tu iskilim zaku batu mabatu ka, na ma-aq a ni-i tu tepatazun, miliskin saak tu na kusi-a-ak i via tesuqsuq mabatu mapataz a tangusuk ang matehunuk a tesuqsuqak i via ka, tuza tu tenahanun mumudan a tinsu-u matesdaza tiplaq mankauk, pastak haan dalaq a tinsuu vazakvazak haan nastu dalaq, mudaukdauk is-uka-an in is-aang a mataz in, uu ka u-uuk in silulu ma-olading haan qaluup maluqus, ama-uk mudaan mulumaq, manahipdengaz naak a qudas tu saduu mevanis, tupa tu na maka-ita dau saak tu matasqanup.

Minus-an tu tantatau saam munba-av ludun qanup, tonahaan in ba-av a, samuq is heza qanvang a sadu-an zami, tupa-uk a duma tu ka-a tu pataliva ki heza deza qanvang a, heza-a ka kamiing munhaan antanqedip istaa, asa ni-i tu sadu-anan istaa, uu ka, na munhaan saam antanba-aq istaa, antandeza ka tatini ka, na antan-iti saak malasung, ka-a tu tepasdu-un manaq i na biaq is sankula bunun, ma-aq is kitngaa in nepa musbai ka patasbanav ang nepa ka, santulunav in manaq, tuza tu pa-un ta zami malasung a latasban in tutuza ka, tetulunuk manaq a, tuza tu tinsuu ka qanvang a tintunqaz mataz, mundiip in saam amin saduu ka uka penaqan, samuq is tetuktuku-un temisqang a madengazan a, paaq pu-un uka sadu-an a penaqan. Uu ka tissesunsesun zami mama mudaan mulumaq, manahip a tastulumaq tu heza pinanaq.

Masantupa amin a bunun tu tutuza dau saam tu mamangan, mesiqabas inuka ang haan mita asang ti ka minanaq i qanvang, san zami in dau ka~~s~~ tesanduu manaq i qanvanglibus, na maqtu in dau saam maku-uni istii kintuhuq malastapang. Tupa-un zami tu na mopa pu-un i, inaam nepi tu tesaq. Tutuza tu manahipdengaz a is-aang tu madia bunun a matumasqing zami, qadang al mopin ta tu soqabasqabas masihal a tesaq, kadadauk is munba-av qanup tu mumuqna tesanduu manaq i qanvang.

113 年全國語文競賽原住民族語朗讀 【巒群布農語】 國小學生組 編號 4 號

論放陷阱

我哥哥很喜歡上山放陷阱，常常告訴我說他在山上大概放了一百個陷阱，所以必須每天到山上巡視陷阱，萬一有中到，動物腐爛就糟糕了。

有一次，我上山巡查陷阱時，剛好有一個陷阱中山豬，但還活著跳來跳去，我忘記帶獵槍，心想難道抓不到山豬了；我想用石頭打死牠，但沒有成功，我拔出獵刀用力丟山豬，還好刺到喉嚨，流血過多而死了。

我就把牠裝麻袋背回家，阿公非常高興，說我遺傳他的力量。

有一次三個人上山打獵，看到一隻水鹿，我馬上跟他們說安靜下來。

我跟一個人說你輕輕地到水鹿背後去趕；再跟另外一個人說到我對面，讓水鹿從中間跑走。但是不能朝向牠射擊，也不能往中間射擊，免得誤射；讓他超過我們，才能從背後射擊。結果我打中了，我們檢查水鹿屍體時，找不到彈痕，才發現剛好射到肛門中間，當然找不到彈痕。我們輪流背水鹿回家，家人都很高興。