113 年全國語文競賽原住民族語朗讀 【郡群布農語】 國小學生組 編號 1 號

Bunun siduh lus’an maduh tu cinsan

Bunun siduh lus’an maduh tu “cinsan” hai isia num mas pitu buan kapimaupaun mais na kamaduh tanangaus mas kinuzin hai supah masamu. sikaupak lua’an masial sina’ima tastulumah hamisan tu kinuzkuzan hai, tupaun bunun tu “a’abuhan tastulumah tu bunun.”

Mais lus’an tu hanian hai sia tastulumah tu madadaingaz, katuszang  kusia pininangaz maduh tu huma ngusang malabut tau tu maduh mas tau tu bubu maduh siskunun maluhus, sia tainilumah tu mabananaz maku’uni maibabu tuhnaz uskunun matusul at hailivhailivun sia maduhcia, tupatu “matumashing Dihanin Tama, maimadadaingaz tu sinsaipuksaipuk, aipcin tu hamisan masail a inam sinpinang maduh” at namapataz kamin mas babutan naisini’ima maduhtan hatulun sia pacilasan sikastan lumah tu tatavi ihuhu, minaunin tastulumah maduhtan hai minmatamasazin amin ltbub.

Kanahtungin cinsan tu lus’an at adasun a linus’an tu maduh kulumah, pisainun a maduh sia sinpailaizain babudaingaz tu ngulus, at maku’uni masuzuk tu talum lauhuh hudhud at ma’i’iuh madaingsingav mutual hadang at mataz,sintupa tu ta’azaunin maduh sin’i’iuh singav at minsuma maduh  hud hadaing maun mas maibabu cici tu lastan.

Tainilumah mabananaz hai maldikus mas islulus’an tu haimangsut masumsum tupa tu “maduh kusiana sikaupa tu pismaduhantan, kaimin hai mapalsanusin mas babudaingaz naispakaun muu,mabiskava minsuma maun maibabu tu cicitan, at pina’abuhanavang a kaimin.” at sinsumsum tu maduh hai vilis sia antan’apav ilavcia, mapalasanus isunghuhum tu haihaimangsut maltatala kutunin tu na kuhuma.

Kanahtunganin lus’an, at mahtuin kamaduh tu kuzakuzaun mais kamaduh hai asa tu macimut niitu mapalandu samu ,mais namudan tu tangngaus hai niitu mahtu hasbing, isiadaan mapalandu mas ivut, aluaz, asa musuhais kulumah, at kutunin mahtu kamaduh. Mais isia kamaduh tu mishang hai asa mauktanavili mukbas kamaduh. niang islunghu hai nitu mahtu mapalinanutu. anghais hud danum mas munsila.

Mais kanahtungin kamaduh tu hanian hai kaimaduh bunun hai asa tu mukainunu sia kamaduhan tu haniancia mauktanavili mudadan tu mucin “sintupa tu lapzuh simpanghal nii maduh kusia itu duma bunun tu huma” at maduh hai asa ispavali sia lumah tu daisah. Madaingaz hai madas mas mabananaz pisusling kahuzas sina’ima tu huzas, ispata’aza Dihanin Tama.

113 年全國語文競賽原住民族語朗讀 【郡群布農語】 國小學生組 編號 1 號

布農族小米收穫祭

「小米收穫祭」通常在六、七月實施，有很多禁忌、祭儀活動。

祭祀當日，由家族長老或男主人夫婦至小米農地，先拔三根整株小米、小米穗三根綁在一起。

男主人用豬骨串成的祭器祭祀，口中念著「感謝天神、土地、祖先的照顧，讓我們的小米平安大豐收，殺豬後，收割的小米會堆得比家的屋頂還要高，吃了之後，全家人都健康強壯。」

祭禱結束，將祭拜過的小米帶回家。男主人拿著祭器祈禱：「小米、小米，跑到各地的小米田，或其他各地的小米，我們已準備大豬要給您吃，快吃豬肉讓我們豐收。」將小米掛在門柱上方，同時準備農具等待明日採收小米。

採收小米需很早出發，避免觸犯禁忌，出發前不能打噴嚏，路途中遇蛇、老鼠需返家，隔日才能採收小米。採收小米除了istanda外，都是逆時針方向採收。未到休息時間，不能講話、中途喝水、上廁所。

採收小米的人逆時針走三圈，才將小米背回家。小米要曬在家前的廣場，長老帶人唱祈禱小米豐收歌，獻給天神、祖靈聽，感謝賜給豐收的小米後進行饗宴活動。