113 年全國語文競賽原住民族語朗讀 【大武魯凱語】 國小學生組 編號 1 號

pacepe

yakai sa avaivai, ku singsi lacunu ki situ, kunumi makanaelre ka tangeatangea makituiluka ku lumase, la uwa ki syubai lwangai ku gazaimu ngukalra si iluku mugaku. sa kilalra ku lasitu mwacaciheleke kai pulringalringau ku takidremedrema ki singsi, ai patupalra pangimiya ku takicunanelini.

sa samakapusale sa pathagili kibulru, kyatubulru ku singsi liniya, kunumi makanaelre masyasilanga kidremedreme, yakai ku umase ku pasalriyu musua si kaisu palraingi pacepe iniya? ku singsi la pacungulu myaikai, pasikaiya idra kadruwa ka palraingisu pacepe ka umase pilri ku ea ka gazaimu, la pacase ku naganeini si ku tapasalriva musua ka vai pikai ki gazaimu, lapwadringi ki lumase. sa taupathagili piadalame makanaelre, la singibila ngulringau sanaka pasalriyu liniya ka laumase wasiasipi.

ku anea ngyalisiya kai takigulrugulranesu amiya nakua, kadruwa ka ai pacepe iniya, la cilri ku ea ka gazaimu pwadringi ki lumase, ku anea wadameke nakua, kadruwa ka ai pacepe iniya, la cilri ku ea ka gazaimu pwadringi ki lumase, ku anea kadrua ka kiaumau pakisalru nakua ku malri, kadrua ka ai pacepe iniya, la cilri ku ea ka gazaimu pwadringi ki lumase, ku anea maicilri puakane nakua ku alualu--, takalra ku situ ku makalranga katielregenga ku nisuhagela ka gazaimu.

sa makakibulrunga, laiyaikai ku singsi, kaivai yalumasa ka gazaimu, aimailuku numi mutauwana, lai ilukunumi mugaku, lu uwanumi inu, ai mailukunumi mwainu, adrava lu avaevaehenumi kadruanumi ka aimakasahahe. sa ngilribatenga ku nimakatulrula, nimakasupatela, kuani lasitu kadrua ka wadalriminga si iyaikai ki singsi. singsi ai tulrepengenai luiga? kyadulrunganai!

ku singsi akua sulrapele tubalre, kaiasasaa pwalringaunganumi thingale? lukaidu makapacepe ku pasalriyu madua, mahu amaninga ikai telrega ki gazaimu ka wadrepete ki tabalanganemadu, lu takalra ku umase ku kadrua ka makapacepesu, ku amecesu ai hau katielrege, lai kualrisu.

nau kaliyapai kadrua ku ameceli luiyasu, ku mathaithahihinga, sakatha lu dulrusu pacepe ku pasalriva ki umase, sana maka pacepemadu ki umase, ai kasalrukasu, kalyapaisu si hau pucacuga. takicakua patupalra ki acilai ku taki pakadulaneta ku talralreseaneta.

113 年全國語文競賽原住民族語朗讀 【大武魯凱語】 國小學生組 編號 1 號

寬恕

有一天，老師叫班上每個同學帶一個空袋子到校，並要學生買一大袋馬鈴薯。大家雖覺得莫名其妙，但都照做了。

第二天上課時，老師問大家：你們每個人想想，有沒有人得罪了你，而你實在不願意原諒他的？

他叫大家為每一個自己不願意原諒的人選一個馬鈴薯，將其名字及得罪的日期寫在上面，再把馬鈴薯丟回袋子裡。大家都覺得蠻好玩的，快放學時，每個人的袋子裡都有不少的馬鈴薯。

下課時，老師交代：「這個星期，不論你們到哪裡，都要帶著這個袋子，這是本周的作業。」。

一星期以後，那袋馬鈴薯變成沉重的負荷，就不再好玩了。每個小朋友都覺得袋子很沉重，開始抱怨：「老師！這項作業何時結束？」，老師回答：「你們現在知道不肯原諒別人的結果了嗎？會有多大的重量壓在自己的肩膀上？不肯原諒的人愈多就愈沉重。」

那麼這個重擔如何是好呢？老師宣布答案：「放下來就行了。」