113 年全國語文競賽原住民族語朗讀 【大武魯凱語】 高中學生組 編號 4 號

kai kualri kidremedreme

kai sisiyu amiyaikai, lakuni nau pelaela numiya, nakai ngualalai ki sapanyaniyaka ka akanea si aungula si kidremedreme, nakai kualri kidremedreme ku asikahingaladha ki kinaumasa. kai niyake kai makadruadruua ki akanea? kai kinaumasa kai makadruadruua ki kahingalai? kunumi cela ki ngyapapapalai ikai subelebelenge ka ladhadhame, kadruua ka walredrelredreke kadruua ka kiataletaleke, lakai sekesekete ku taleke puadringi ki drausulu, ku tamanumi ka yasubelebelenge la lapulapuana papanyaniyake liniya, kunumi kainumi silryalribate tuhamuhu ki ladhadhame ku kucingalra? ikai numiya anea ku wadulru ahakai ku takualria kidremedreme si padrima ku nimakapiyala ku nitupadaudalrua ku niyake?

asi kakalithinga ngualai ki asikahingaladha? kusu kidremedrema kai yaubula ka bangabangale tuatuatuma cebe kadrau suwai, kadrua ka kualri tuatuma, kadrua ka ngyacacaisi ku kahingalai, ai nau pelaela numiya.

adrava ku talyalai ka Sulumeng sa icengecenge ku lriguini ku thahihaneini, kuadra sini kahingaladha kadrua ka makakyahamau ikai yaubula ka bangabangale ku thahiha! kunumi ka latikiya ku salrua ka laumase! ku yaubula ka laubulu si labengelrai kai asaa yakaiyana, lu adhana laikalraici kahedame si kicilri pauwa ki talabua, ku Twaumase labaiyana liniya ku pahamiya ikai ku sangihagelana, lalrungainganumi?

lakuni, nakai kidremedreme myaikai, ai kaneaku ku manema, ai ungulaku ku manema, ai sikahingaladhaku ku manema. ku siakidremedreme ku pahamiya inya amani ku kisilasilape idra kadrua ka masalru ki Twaumase. ku muhikainumi demedeme sana amanema, ku Tamanumi ka yabelenge wathingalenga. pasualana kisilape ku cekeleini si dringelresaneini, kimanemanenga ku Twaumase ai padrima bwai numiya.

lakuni asi ngwalai ludha si kualri kidremedreme, ludha yakai ku akualria ludha. lumiaiyaa yakai ku akualria lu miaiyaa, ku akualria ki vaivai siameca ivaivai sikatha makakelrete.

kai sisiyu amiyaikai pelaela, ku kualrialrinumi demedema musuhagele bwai ki Twaumase, asiliyaa ku Twaumaseta ka yabelenge makalithi mumiya.

113 年全國語文競賽原住民族語朗讀 【大武魯凱語】 高中學生組 編號 4 號

不要憂慮

不要為生命憂慮吃什麼喝什麼，為身體憂慮穿什麼。生命不勝於飲食嗎？身體不勝於衣裳嗎？你們看那天上的飛鳥，也不種也不收，也不積蓄在倉裡，你們的天父尚且養活牠，你們不比飛鳥貴重得多嗎？你們哪一個能用思慮使壽數多加一刻？

何必為衣裳憂慮呢？你想野地裡的百合花怎麼長起來，它也不勞苦，也不紡線。

所羅門極榮華的時候，他所穿戴的還不如這一朵花呢！你們這小信德的人哪！野地裡的草今天還在，明天就丟在爐裡，神還給它這樣的裝飾，何況你們呢？

不要憂慮吃什麼、喝什麼、穿什麼。你們需用的一切東西，天父是知道的。你們要先求他的國和他的義，這些東西都要加給你們了。所以，不要為明天憂慮，因為明天自有明天的憂慮。一天的難處一天擔當就夠了。