113 年全國語文競賽原住民族語朗讀 【鄒語】 國中學生組 編號 4 號

na osi la sovacu to ba’etonu’u ci hahocʉngʉ

ne noan’ao hola meesi to ba’etonu’u mo mani’i o la peisia, ’avinano a las’a melʉ apʉtapʉtaʉngʉ ho la yonto emoo no peisia, hongci ’ote bumemealʉ ho mo memesi, lasi sovacu to ba’etonu’u. homo meesi ola ’oha tmaolalʉ cila aʉtʉca ci yuansou maitono avu’u ho ngiau, a lahes’a tmunoi ho koica lac’o titho to sipuka ho pnaa hopoa mongoi.

mosonana ’inʉskʉ homeyaya, mo mani’i na ihe ayoyoca no cou cite titha meesi ci macucuma, ho mona’a voecvcʉ la acʉhʉ yu’eutuyunu to emoo no peisiya e mo conoemooo te totea o ba’etonu’u hote esmi. e ba’etonu’u homon’a voecvcʉ la nana imi ne hocʉbʉ ho uhuto emoono pesia, micunana so esmi no emoo no peisia na ba’etonu’u, ala teolʉi ta cou na ba’etonu’u, inac’o yoifo ho ola atucu meesi nala teolʉ, ho m’io mo conci avu’u namo yʉmeʉmʉ ta emoo no peisia, mo cihi ci hahocngʉ isi teolʉi na avu’u homo yʉmeʉmʉ, motitho to sipuka ho pna na avu’u, manciso ococic’o yʉha na mcoo no ba’etonu’u, mo n’ano yamci na ba’etonu’u, anamo mako yabobongʉ to ihenana ucia paei ci macucuma, e ba’etonu’u hisi poa m’apayo’ʉ nae hahocngʉ ho hafa na piepiya si hafa ’uhune h’ocʉbu, e h’ocʉbu la he yainca to mamameoi la usa no piepiya ho lacu mongoi ta tiskova e cou. tec’u moni’i sʉcʉhʉto feongo ne h’ocʉbu e ba’etonu’u isi nana eutotaveiya na mo nʉthʉ ho yaica, “ tec’o hafa sʉc’ʉhʉ tane’e, ’evono isi’alolonga ao, a isis’a zua, teoc’o akea sovacu, a taula poa mainee to emoosi ”.

e hahocngʉ aomane yone h’ocubʉ lahe uca pani to oanu no hicu, lasi potani to baetonu’u ho yainca, “ a tes’a p’ani tamo maica ci oanʉ, a mo h’unasi ci yatatiskova ”. a mo noan’ao e hahocngʉ osicu poa maine’e to ba’etonu’u, isi skuna ola nouteuyunu ci hicu ho fihi hote momaine’e e hahocngu, micu nana esmi ne cuana, te supihi to chumu ne c’oeha, e c’oeha mo mani’i na yosʉkʉ si, ihe aiti tomo fiho ci hicu o yosʉkʉ, ihe smoyoa ho tmunoi yainca, “ si fkoi! si fkoi! ” monana toevovei tomo uka chumu na hicu, anamo smecʉho supihi omo fiho ci hicu, micuc’o iachi mo’unu maica o hahocungu.

mosocu ci’hcihi momaine’e o hahocngu, micu esimi to emoo no peisia, i he toehunga taunonavi ho mitan’a yansou, ihe cu tuococosi na ’a’ausʉnasi, itacu acʉha eusvʉsvʉta ho mitayone h’ohcubʉ, ’avinano e hahocʉngʉ ita eyutotaveineni ho yaica, “ hola meesi to ba’etonu’u tela bumemeyalʉ ho otela aptaptaʉngʉ ”. a eno eni la k’ok’o yaingca maitanee homo meesi to ba’etonu’u ho mo yonto emoo no peisia a lasaapʉtapʉtaʉngʉ.

113 年全國語文競賽原住民族語朗讀 【鄒語】 國中學生組 編號 4 號

被小米神懲罰的男人

祭拜小米神時有許多禁忌，進行儀式時要肅靜，若觸犯禁忌，會被小米神懲罰。祭祀時家中如有狗貓叫也不喝斥，只用小竹弓加上軟箭驅趕。

一年小米祭，整個氏族在各家祭屋等候小米神，小米神從塔山前往氏族祭屋。一般人看不見祂，只有巫師和主祭才看的見。小米神進屋時，有隻狗走進祭屋，有個男人就拿小弓箭射牠，卻不小心射中小米神的眼睛，小米神受到驚嚇，把打傷他的男人弄昏，並將他的靈魂帶到塔山。小米神快到塔山洞口時跟同伴說：「到這裡就好，他不是故意打傷我，我會讓他回家。」

男人在塔山口住了一陣子，小米神囑咐同伴護送男人回家，他們經過cuana時必須涉河，河裡有很多魚，那些神看見魚都嚇得趕緊上岸說：「好多蛇！」他們不敢涉水，男人只好獨自回家。

男人回到祭屋，家人很驚訝，男人也將經過告訴家人，並一再叮嚀，舉行小米祭儀定要謹慎並安靜。