113 年全國語文競賽原住民族語朗讀 【邵語】 國小學生組 編號 1 號

qmaqutilh qnuan a farifariwan

inai ia Thau wazaqan a shirshir wa kmaqutilh qnuan a farifariwan a pruq Thau wa malhkkaktha ya lhmazaia Thau a kazakazash a minkalangkan lhungqizi min Taiwan ihala lhmaza wa yung-zu-min a kataun a minkalang an. ananak lhungizi wa kazakazash a pruq qmaqutilh a qnuan a farifariuan mintuqulqul a palawa manasha wa thau numa yung-zu-min a minkalangkana minfazaqin mararain az’az wa lhupilhupishan taun a uyazuan kmalawa wa minfazaqin.

ita Thau qniaqutilh a qnuan wa farifariwan miazai . sazum a “ saran ” “ kazakazash a saran ” amiazithu. shumzai kilhnaqualhan sasaziza wa saran. qaqutilh qnuan a farifariwan kmuruz qalha makanshuz numa. qazima’un naur pruq wa kaanin. ulhkiz manasha zintun wa kmaan masa panasha wa aniamin. mangqtuqtu wa aniamin. izai ihu shaduu kmaan sa kamar a tuza. kamar a qilha. wazish a bunlhaz numanuma qazima’un a kakaanin, aitia manasha maqitan a pasai rima kalawa wa aniamin.

maqa piaqitanin sa Thau a kazakazash a lhungqazin, zin-hu mat makthin a kawash lhmazaiza sa qmaqutilh a lhkaribush a qnuan a farifariwan, inshashayla wa Thau a minparaw a iaianan.

kahiwan intamalin muqay shmashayla sa minparaw. thuini inai zin-hu, masa zin-hu wa indahip, puqthaan sa kazakazash a shaktunin a iaianan, piazithu sa minatash a lalawa, numa kazash a aniamin a shaktunin, mindahip lhain kilhnaqualh a thau, shunuru kitataan a Thau a kazakazash.

manasha wa kilhnaqualh a thau latata shaktunin, Thau wa kazakazash lalawa wa iaianan, mathuaw madaidazin, Thau ya miaqauan maqitan a lushkin numa minparaw, itia marium a inkahiwan a kazakazash. lhai kilhnaqualh a thau munai Zintun, kasbutin lamaqitan riqazan a hudun masa wazaqan, ya izai naur inai wa Thau a kazakazash, itia wa katataan a shunuruin.

113 年全國語文競賽原住民族語朗讀 【邵語】 國小學生組 編號 1 號

逐鹿市集

逐鹿市集位於邵族僅存之潭畔公有原住民保留地，由邵族民族議會促成，邵族文化發展協會負責經營管理，為台灣最早成立之原住民部落組織自營之文化園區。

逐鹿市集多年來作為範例，接待無數世界各地團體與原住民族組織考察，亦常做為各地國中小學戶外教學體驗課程。

日月潭伊達邵部落的逐鹿市集，成立近十年來，大多只有傳統樂舞的展演，自從開始增設文史展示館後，讓前來的遊客，除了欣賞歌舞外，也能認識更多邵族歷史文化。

為了保障邵族文化發展，成立逐鹿市集，作為邵族文化的展演空間，過去一直以來只有樂舞展演，近來增設了文史展示空間，透過文字解說跟文物展示，讓遊客，認識更多邵族的文化內涵。