113 年全國語文競賽原住民族語朗讀 【都達賽德克語 (原稱：都達語)】 國中學生組 編號 1 號

Wada mhuqil katu ka dapa dmayi

Knxaln Tanax Tunux cbiyaw, niqan kingal Sediq Toda, hangan na u Iyung Wasaw sunca, tnpusu balay alang na cbiyaw u alang Truku, maxal sngari knkawas na ciida, miyah tnbarux sapah Tapas Teymu Ruku Daya, kiya miyah tumal waya Toda ka hiya da, mdrumuc bay qmpah mi hbaraw bay ka laqi na, wada mnduwa bay mblayaq qmlahang mi prana ltlutuc na mniq hiya. Knkawas 1942 idas 5 diyax ciida, wada ddulan Tanax Tunux wada tumal laxul Tukingal heytay risaw Tnpusu Sediq Taywan, musa mccbu heytay Amirika alang Hweylipin hiya, wada dmdiyal mi wada mangal palu bay hangan dha, qrasun bay mi spruun bay qmita Tanax Tunux, biqan na qpahun sapah btasan hiya, musa dmayaw tmabu dapa mi hmaduc patas Paran. Niqan Kingal diyax, skulan sapah btasan keysacu Tanax Tunux Toda, paapa dapa dmayi musa hmaduc patas alang Paran, tipiq, during mi naqah hari daan ka elu musa Paran, asi ka thuway mi qlahang hari muda elu, mnusa alang Paran, mnusa hmaduc mi mbrinah miyah da u, muda msangay babaw tatac alang Tngbarah hiya u, ddoras mi kkatu bay ka dwiyaq kiya, asi qtai yayung ka truma na, bkiyun na qhuni siyaw tatac hiya ka dapa dmayi na han, babaw na qmita ddadan na wa mniq sipaw Twanan hiya, kiya pskuraw mdilas mkuwak bawa na lmawa dhyaan, “ ow! nii ku uxay biyaw dhuk da, ow! ” mnca ka hiya ciida, mnbahang ka dapa dmayi kiya da u wada skluwi bay mi wada storing baraw, kiya wada tlhlah qhuni ka wasil na, wada asi storing tburoq yayung hunac ka hiya da.

Dhuq sapah btasan alang Toda hiya ka Iyung Wasaw u, saan na smnru keysacu Tanax Tunux ka nuda na, yasa mwalu hiya ka Keysacu Tanax Tunux, iyux ini pksaang bukung dha, kiya rngawan na, “ iya rngaw sa wada skluwi mdilas hngak su ka dapa dmayi, wada nanaq srahuq tburuq yayung hunac kchaya. ”

Lmawa sediq alang ka keysacu Tanax Tunux, skulan na musa thuy Iyung Wasaw, wada mapa dapa dmayi yayung hunac, muda ddolas siyaw yayung mi mkaraw qsiya yayung, musa miyin dapa dmayi kiya, sndalan dha da u wada tna ttsbuc paru btunux mi wada mhuqil ka hiya da, kiya bkiyan dha qhuni mi kdawan dha mapa musa alang da, dhuk alang ciida da u, wada dha byakun ka dapa dmayi kiya, rhuwan dha pntikuh wawa ka sediq alang, bilaq niya da u wada dha spuwan mkan kiya da, mqaras balay msupu mimah sinaw mi rmri hiya ka dhiya da.

113 年全國語文競賽原住民族語朗讀 【都達賽德克語 (原稱：都達語)】 國中學生組 編號 1 號

白馬斷崖

有個叫Iyung Wasaw，原居地是Truku部落，約十幾歲時入贅遷入Ruku daya部落，在移居地建立家室和繁延後代。

1942年3月「高砂族挺身報國隊」的五百人赴菲律賓，因5月7日成功擊退巴丹半島美軍聲名大噪，改稱為「高砂義勇隊」。

Iiyung Wasaw擔任差信及養馬役夫。有天，他奉命騎著白馬送信到霧社，返回駐在所覆命時，在一段陵線斷崖，看到對面山的農地。他為了想向對岸工作的親人打招呼，炫耀他騎了白馬，便下馬把馬繩拴在小樹上，大聲的吼了一聲。白馬受到驚嚇，跌落到深谷。據說日警為了他圓謊說：「他牽著白馬，馬受到石頭崩塌聲，驚嚇不慎跌落到深谷」。

回到日本警察駐在所後，日人長官偷偷說：「不要據實以報，就說白馬不幸跌落溪谷就好。」然後，部落的人跟著Iyung Wasaw下到溪谷尋找那隻馬，那隻白馬因跌落深谷早已死亡，隨即他們用木頭將牠綁住後抬回部落，分享給部落的人，剩下的頭和內臟就煮來吃，很高興地一起快樂地享用和喝酒。