113 年全國語文競賽原住民族語朗讀 【都達賽德克語 (原稱：都達語)】 高中學生組 編號 4 號

Mqaras bay ka Sedqi dndxran hini

Mqari lnlungan, mrhaw, mi uka naqix lnlungan, kiya ka snpuwan mu muyas sapah piyasan, mi dangi mu rmngaw knmaru ita Sediq dndxran hini. Kiya ka so mquri tminun pala, muyas uyas rmri mi psbiyax, rmngaw kana ka Sediq ni wa bnuway na ita Sediq dndxran hini ka tama baraw. So ni wa qtaan ta do ita Sediq dndxran hini swaru ta balay tama baraw, kana so knumaru babaw dxran ni, nina biqan ita Sediq dndxran hini da, aka ta briqan kmrahan.

Balay bay o, ruma ni niqan ka pusu niya, ita Sediq dndxran hini niqan waya ta masu mi msupu muda mqraqing uda. Sediq dndxran hini ana so pcmiyah burax, bsturun risaw uwa, mhuma, lmamu, sediq alang ta msupu mqaras kana, cida niqan smipaq babuy, masu mkan wawa, msupu mimax sinaw balay mi mqaras muyas mi rmri, so ni o kiya ka Sediq dndxran hini, mqaras mita kntusan daha mudus babaw dxran.

Quri so, ita Sediq dndxran hini nika ka malu bay waya rudan ta cibiyaw msupu muda uda mqraqing tutuwa ta kndax msupu knpax alang ta, smaru sapah mi knpah knpaha, So ka：supu ta smaru elu knpahan, mi supu smaru qsiya mahan ta alang, kana uda ni knkingan sapah asi ka musa tuhuy smaru. Sediq alang ta smaru sapah mi muda knpaha uda asi ka mtudayaw,Sediq alang ta rmngaw snbaru ka so ni. Niqan smsun paru ka alang ta, kana Sediq alang ta asi ka musa mtuhuy kana, so ni ka Sediq dndxran hini maru balay ka lnlungan daha msupu mi msbulayaq

113 年全國語文競賽原住民族語朗讀 【都達賽德克語 (原稱：都達語)】 高中學生組 編號 4 號

樂觀的原住民

樂觀、活潑，沒有一點心機，是同學、朋友們對原住民的正面評價。而手工藝品的編織技藝及歌舞的展演、運動，都說是原住民的天分。原住民得了上天的垂憐，我們應該好好珍惜。

其實，這是原住民的分享及分擔的傳統美德。不管是迎新、婚宴、種植、採收，部落的人都會聚集一起慶祝歡樂，這時會有殺豬，分享吃肉，一起共飲小米酒，歌舞展演的歡樂活動，這就是原住民的樂觀活潑，豁達的寫照。

原住民在分擔勞憂的美德上，可以從部落的公共事務、族人建屋農務明顯看出，過去維護部落共同的產業道路、簡易自來水引到部落的工程，都是每一家庭共同參與。族人建屋、農務耕種與收穫都是互相幫忙的，族人稱snbarux，部落遇到重大的慶典，所有部落的一份子都會踴躍的參與，這就是原住民的熱情、團結與和諧。