113 年全國語文競賽原住民族語朗讀 【賽考利克泰雅語】 國小學生組 編號 4 號

M’kwali

Maki qutux ryax ka wayal squ raral, trang tehuk qu ryax ka ’usa “Mgaga” nqu mrhuw Tayal. Slyun nha kwara qu mrkyas mlikuy ka musa tnaq ptblhuyan, rasun nha musa tkbaq Mgaga. Ungat ana qutux qu tlqing ngasal qu mrkyas mlikuy, yasa si psgrgrul musa kwara, nanak kkneril ru bnkis qu sbilun nha ngasal ma.

Ki’a wayal sa mkpitu ryax qu ’nusa nha lga, kmal qutux qu betunux na laqiy kneril squ yaya nya mha “yaya! una lyaba qu ’nyal lga? swa kya qu hngyang na patus te qsyap ngasal ta pi?”, smyuk qu yaya nya mha “nanu ki’a lyaba sula”. kmal lozi qu laqiy kneril mha “bqan saku qu pintrang ka cyux su skun ha, ’say maku mstnaq qu lha hkuw?”. Tuliq smayu qu yaya nya mha “swa nanak isu hiya la, gigway iyat ywaw qu skayal su, ihi kmasuq kmagaw qu tanux wahan nha mhngaw, suqun su lga bqanay misu qu pintrang la.” nha qu yaya nya.

Ini ’rangaw kmagaw qu laqiy kneril ru misuw suqun nya, kyalun nya loziy yaya nya mha “yaya! wayal maku suqun kmagaw la, bqan saku qu ssyuwgun, aku mstnaq lha lku?”. Memaw mssyuk roziq na yaya nya mha “Swa gigway yasa qu llungun su la, usa mebul qsya ha, wahan mima qba nqu mmlikuy, mwah su lga bqanay misu la”. Si balay ththi qu laqiy nya kneril musa mebul qsya, suqun nya ps’un qu tbaqa rngu nya mebul lga, memaw tecikuy kmal squ yaya nya loziy mha u “aya! bqan kuzing balay qu ssyugun hgaw, ki’a nyux zik ngasa qu yaba la “mha tengilis qu laqiy nya Kmeril. Sikta nyal memaw sghiluq qu roziq nya smayu mha “swa su ini p’mlikuy pi? aki su musa “Mgaga” uzi ru kana su ksgatu sqaniy, usa mpanga qhuniq hru bqanay misu qu ptrangun su la” mha yaya nya. Kmal qu laqiy nya kineril nha “aya! ana ga aku magal tutuh maku ha, aki saku mhngaw cikay hru hala saku mpanga qhuniq wahan malah nqu mnu’wah Mgaga la” mha qu laqiy kneril ru wal mkura te khu.

Ini lawa ktwa cyux nha “krung” qu qqlu na khu, sikta wal mha “pur” mlaka qu laqiy nya kneril, cyux pinqhuyaw kmal squ babaw kayal mha “aya! aya! nyux saku m’kwali lki, klokah mlahang qu hi su nanak la. laqiy! ’byaq! bqanay misu qu pintrang ka ssyugun. su, ’sa mstnaq qu yaba su la”

113 年全國語文競賽原住民族語朗讀 【賽考利克泰雅語】 國小學生組 編號 4 號

人成爲鷹的故事

很久以前，當時泰雅先輩要出門舉行出草祭禮，長老們聚集了有資格黥面的靑年，率領他們出草的祭禮。部落中只有老弱婦孺留在部落的家中。

約七天後，有位年輕漂亮的女孩，請母親把漂亮的飾物給她裝扮，以迎接父親等年輕戰士。然而母親要女兒把廣場掃乾淨，好讓戰士有淸新的場所休息，淸掃完畢後就把飾物給她。

女兒沒多久就打掃乾淨，此時她又向母親借飾物。母親卻要她去打水，把水缸放滿讓英勇的戰士回來洗手洗臉，做完後會把飾物交給她。女兒心裡不舒服的去打水，當水缸的水打滿之後，再次苦苦哀求媽媽把飾物給她。但她的媽媽卻說：「你為何不乾脆成爲一個男孩子呢？趕緊出去找尋柴火，回來後就會把飾物給你！」。女兒無可奈何的要求去庫房稍做歇息，之後再找尋柴火。

沒有多久女兒飛出庫房，在高高的天空朝著地說：「媽媽！如今我成爲天上的老鷹，從今以後，請您多保重！我已不需那些飾物，因爲我已經成爲老鷹」。