113 年全國語文競賽原住民族語朗讀 【北排灣語】 國小學生組 編號 2 號

tjaljamakayakayan ti kina

ngalungalu aravac tikina. paseqeljing i tjaptjap a na seqapqap ka kakedrianan aken.

mamav ta puljngav kemeljanga tu cemuliculi tu malevaleva tu saqetjuqetju ka inianan a qivu aken tjaimadju. nu qemacuvung tua sengesengan a matjumaq, cemuljev a gemalju tua nemanemanga sa kemeljang ki namadaudav ki namanganga aken itjumaq timadju. radjai a maca sa na ljiabar a calinga namaya ta cinunan a qemaljuqaljup tua sacemel. nu izua ku pasaliv, lemiqedev timadju sa sedjekec aken lja namasetu matu kinapalisian.

qacaqaca saka pupicul tikina. muri keman aken tua ljualju a pinivavav. sialap sa pakan tjanuken. pasaceqalj a cemiding sa semepelj tjanuaken a sema lima a tanuidalj. nu djemriuc amen, tjara mekekelj saka pungadjangadjay aken lja djaljav a djemavac tikina.

kumalji a nemanga nu temulek ti kina “pit!” aya zemaing matu penalisilisi. nu zalangzang “pit!” ayain sevacaq a vali a vucelecelelj na kemasi taljev. muri pacun tua sinbun “pit!” ayain minqut ti muni a patjekai tua pinayuanan i qailjungan. muri temekel “pit!” ayain temezateza anga kuhi a napenasalulum itua piyanlisangtiyen. amin a paljetjeku tua paisu “pit pit pit pit pit pit!” manunem a temulek. palemek tjalja pazangalan a pupalisian tua paisu kaumaya. “aku malim aken tua siniqilja a vecik?” matucu ti kina. anema siniqilja a vecik ? aki kakanen azua ?

ljakua izua sikarekutjan nikina. nu sevacaq saka miperperper a qauzung. kirimu a minburuk a taljevavav tjai maisang, mekelj a tadjaljav tjai ci ceng saka qauqav a pasiqaca matu semenasenai tua “mantjelu a muqadav katua seleman”. kiqezelj pasaqerengan sa migereger timadju sakamaya. numatazua gemiring sa gemumac tazua qauzung lja muri paselem aken tjaykina. isauniuni mavilad azua qauzung. i vililjanga muri pumalji ti kina qemevet sa djemaqup a semulapeljan tjanuaken.

“ari a djemriuc. siau huang!” uzai a djemaudjaulj tjanuaken tikina. ya! aku malim a kipakeljang tjanumun. ti siau huang a ku ngadan. drusa a ku cavilj. tjalja tjengelai a semapesap tua qipu. wuang!

113 年全國語文競賽原住民族語朗讀 【北排灣語】 國小學生組 編號 2 號

超能媽媽

媽媽很有勇氣，我小的時候溺水，是她從水溝把我救回來的。

媽媽會讀心術，沒說話就知道我生氣、高興、身體不舒服。下班回家，會仔細觀察家中的事物，就知道我乖不乖，銳利的雙眼和靈敏的耳朵，像極了正在打獵的獵人，要是抓到我做錯事，她眼睛一瞪，我就像被下了魔咒動不了。好厲害！

媽媽高大、強壯，會從高處拿零食餵我，可以一隻手把我提起來，她速度快，我得用跑的才跟得上。

她的手指頭會發出「嗶！」的魔法。天氣熱「嗶！」一下就有涼涼的風從櫃子裡出來；看新聞「嗶！」一下主播就會出現在鏡子裡；喝飲料「嗶！」一下便利商店就會滴咖啡。提款要「嗶！」六下，錢才會出來，大概提款的魔法比較難？媽媽說：「怎麼把密碼給忘了？」我不知道密碼是什麼？可以吃嗎？

媽媽怕蟑螂。她會跳得比楊傳廣還高！跑得比紀政還快！叫得比「三天三夜」還大聲！一溜煙的躲到床上發抖。這時我會對著蟑螂張牙舞爪，不一會兒牠就跑了。媽媽會溫柔的抱著我，表達謝意。

「散步囉！小黃。」媽媽在叫我了。忘了自我介紹，我兩歲大叫小黃，最喜歡挖土，汪！