113 年全國語文競賽原住民族語朗讀 【多納魯凱語】 國中學生組 編號 1 號

ta’ioboanini na thabathabae

kikay kokobao ka ta’ikanini na thabathabae ’avavaane ’asawbo, si la ’ikay dyane kica’owane kengdringi “ ka gako ”. tacekecekelane na thabathabae ka la’ikay dyane kica’owane na sa kawdripi na gizice, myana. sa’akamolo tawmoma, salwalopo. na sawidrakeale, la kamani ko maodrange boboo na thabathabae na sawilegese, sobiili ko bengka ta ko tayanini ka ta’ikane.

ko booane kongadavane na cakobo ka amani na taamangesale sikaima ta’avalakanidra na sa’oalay no ’athabaenga miyani ko ta’iywboanini kenglringi, ano leleapini ka ’akamolo maykoco, no masongonga ka lamece na kiyae na ca’ebe si sapa’a moa ’ikay cakobo ’asawbo, kenglringi kica’owane na ma’akakoanga, akotidike’eini kica’oane ka amani na waalopo kyaka’aka’ange moadrakeale ’akamolo kica’owane na sasoisoi’i. lakica’owane na taiyanimade no ’acoaimade, la’isolay ’ikay cakobo makavasale na asongane, no miyasi’anenga ka lasivii mwada’anidra pasopaa talinyanane ’akamolo, ano pakelayninga ’iyegeege ko cavilidra lapaepenge ko ma’akakica’oa’nidranga ko kengdringidra ladoo po’boale ko pawvikaini laso pakileve ko tomosiname ko odranginame ’asa’oalai mya, laso doo so’ana’anakane paepengenga kake ko ma’aka kengdringingamya.

no ’iegegidranga na maposale na cavili ka laso’avagay cakobo paepengenga ko kica’owanini no ’athabaengamyya, no doongami bebee ko tacekecekelenidra moanga ’akamolo walopo sapalangane, tikadringay ’asa’oalaynga, laso sikyaodro doo soi’i na baa ’asika’olo pasopaa nakay tacekecekelanini, lwakebe ko tacekecekelanini. amani kikay sabobooini namiya na maodrange ni ’awcaw pa’ingcege igo’o bebe na da’anini mathaai na ma’aka coaw nga mya.

113 年全國語文競賽原住民族語朗讀 【多納魯凱語】 國中學生組 編號 1 號

青少年會所

青少年會所是部落的集會中心，也是青少年集中訓練的「學校」。早期，部落青年會在青少年會所學習生活技能，如：農耕、狩獵、漁撈等技能，是耆老長老會教導部落青年祭典儀式、文化傳承的重要場域。

早期多納部落的青少年會所，是多納部落15、6歲男孩邁入成年的一階段訓練，白天忙於自己的工作，晚上就攜帶自己的食物、棉被、草蓆到青少年會所集合，並接受成年訓練，主要任務為訓練上山捕獵，溪裡補魚、上山工作，出草時應有的技能與訓練，也學習一些做人處事的道理，並留在會所過一夜，白天時又回到家裡協助家人工作，必須到達成年的年齡，接受層層嚴格的磨練，所有的技能完成訓練，並通過頭目耆老測驗通過後才算是完成了集會所的技能訓練。

成人後約二十歲才離會開青少年會所，表示完成成年洗禮，可以保衛家園、上山工作、狩獵或成家立業，從此效勞部落，捍衛家園。