113 年全國語文競賽原住民族語朗讀 【多納魯凱語】 高中學生組 編號 3 號

talegesane

nakay sesane ka tatilegesane ki takaongo namiya ka, la do’o na abay kaydrange ka’ange valisane becenge bowathi tay sila tibava,ki tatavinamiya ka lawwa walopo lalra na thekece valisane, la po’ibo wamece na valo ka’ange takalodroso, ki talinamiya si sapagiyagisi name la ’aokay ta’aese kiname angitaleke, lawanga na ma’awbo lacabecabe no thiyawbo mikita sesane mya, tacekecekelaniname ka lakadraw na babaa si lawcocaw, ko thabathabae si bawbawbaw ka lasikopingi na pakacaysyane, avathya tathyaobane, ki tawmo namiya takaongo namiya si tatavinamiya titinamiya kakanakowa gilinakowa lakaesale mwa kisa’apala thiyawbo, na sa’owalay ko sikupingini ka labiti ’imay taladray ce’e gamoco twane lasicivae na adrisi, na abibay ka lasikupingi na nabingi pikiyane kacabo taladray payadame silivi kebe bakekeay balace lasicivae, na bangabangale ka lakaesale sicvae makeekenge thenay thiyawbo, pata ’athay na beceaceakane laso pa ’avagavagay.

ko myasi’anenga ka la ’ikay na sapalangane la cabecabe ’ibayvi mikita kisa’apa nakay sapapalanga ne, kikay pwadida’ane ka amani na sukobimade na pelenge, ana swalrekay sana ’avelevelini ka pwadida’ane kimade, no mwamade tawmoma no walopimade no toka’angimade no mwamade egeege no suy’imade no titabesenga nimade ka pwadida’ane kimade, odanga no sipi made na makwace no dwavacimade lakakwace ’iyacinina alralrame, no kitalekimade no malra made na baa ka. pwadida’anenga kimade, ano nimde sukobo pudida’ane ka angitalokay modowa ko makukwace. mokay kimade mopapytha kimade, nikwani na swalrekay sana ’avelevelini ka pwadida’ane. no ’angyawimade ko taiyane ka wabalibali modowa na pelenge magyagi’i twacavicavili.

113 年全國語文競賽原住民族語朗讀 【多納魯凱語】 高中學生組 編號 3 號

祭典

今天是祭典祭，祖母煮芋頭，樹豆，魚，山豬，小米，地瓜，製作山地小米酒。爸爸去打獵，獵到山羌，山豬，就帶蜂蜜、魚和蝦子。親戚及鄰居一起來吃飯。晚上部落就呼喊要跳舞，村莊有很多客人，年輕人、少女穿著原住民的服飾到舞場。祖父、祖母，爸爸、媽媽，哥哥、弟弟、姊姊、妹妹，都去參加跳舞。

男士裝著裙褲，琉璃珠頸項鍊，熊鷹羽頭冠，女士裝著傳統裙服，裙帶綁腳飾，頭冠，琉璃珠頸項鍊，手環及白合花，大家全部手牽手著手唱歌跳舞，跳到三更半夜才散去。

到了隔天，大家放下工作休息。祭典主祭者負責祭拜神明，全部的魯凱族要祭拜，祭典前男士去打獵，撈魚，以前男士也負擔打戰。