113 年全國語文競賽原住民族語朗讀 【多納魯凱語】 高中學生組 編號 4 號

sapalangane

ana swadrekay ko tayanidra na sapalangane ka mwadada’ane, maa ko sa’oalay sii ko’abayane, amanimaninga no ’a’abibayni ka thakada’ane ka mwalengelengece na sa’oalay, molengelengece ko sa’oalay ’athakada’anenga ko palangini, no molengelengecininga ko sa’oalay ka syada’anenga ’ikay ko palangini ta’aesenga, ’ikaynga driyane thakada’ane ’akamolo, akikay tayanini sapalangane molengelengece ka amani na ’abayane ko waecengenga dada’ane ’ayadranga, anamwalengelengece na sapalangane ka tyadike’e na ’abayane.

Drekay zoko ka ’iyakay ko taiyanini, no mabakabakayni na palange ka kyalamelamengane, no nini paamaw. ko ta’acoavanini si lasa palangane ka ko ma’aagae ko ta’acoavanini ka mwalebe, ko ma’alelebe ta’acoavanini ka laowagee sapalangane ka pa’ikay dryane moagae, molebe ko ta’acoavanini.

sapalanganini na talyalalay ka madike’ee ka dwape, ko kakocingaini ka tyapawdro, si laka manimaninga na talyalala ka tyapawdro no sapalanganini.

tha kongadavane no sapalanganini ka tyadike’e ko taiyane, no ’alama’atakamyamade ka ikapadoo pasilikayno sikiyawdriso ma’ava ka madraw ko tiyane akiname ka thakongadavane no tasapalangane miyamade ka ma’ava’avala kimade, lawanga kimade ma’ava ’abebee, lawa kibakabaka, nomasodini ka lawatitaowane, lapabaolo laso sapalangane.

ano kosapalangane miyamade ka makocingay, nikwaname ka swadrekay itidike’e na sapalangane, ta’athakada’ane myamade ka maoane kimade mapasopapaa ’athakada’ane, akikay sasapalapalanganita ko boboane ka ’iyakayngaa ko tayanini ko toloanini, no’alama’ataka myamade ka ’aaogane kini, takaesale mathaai na twacavicavili. no paake twacavicavili no myata ka lama’aka, ka ikapadodoo. kya’adilikimade. ma’akathaai. cecengele kimade ko takaagi’anini ko sakadrosamade.

113 年全國語文競賽原住民族語朗讀 【多納魯凱語】 高中學生組 編號 4 號

婚姻

魯凱族的結婚方式為嫁娶婚，採男娶、女嫁制；惟只有女嗣時，則行過渡性的招贅婚，即男子成為妻子氏族的成員之一。男子「出嫁」後，居住在妻子家裡做事；這種婚姻的世系從母系計算起，由女子繼承，這是母系族社會的形態。

魯凱族有階級制，論及婚嫁時，多為階級內婚，階級不相等的男女結婚，則階級較高者將會降低身分，階級低者會增高身分，婚姻成為階級流動方式之一。

部落舉辦貴族婚禮是族人相當重大的盛事，其中最具特色的傳統盪鞦韆儀式即為貴族、頭目專屬的一種傳統儀式。

部落的古婚禮是相當嚴謹的，要成為一對夫妻更是不容易，從開始交往、交友、正式交友、探路、訂婚、下聘、結婚。這麼艱辛的結婚過程，顯示魯凱族對婚姻的尊重，共築家庭、珍惜並同甘共苦的生活在一起，古老的婚禮蘊含著對人的安排和巧妙的接觸，成為夫妻應珍惜一生。